url: =Zolai Simbu Kum 100 Cin Pawi Ah - 4\nZomi khat nidangin Phaipi khuapi ah zin hi, kici hi. Khuapi zin ngeilo ahih manin Phaipi khuapi sungah mihing tam salua ahih manin, "Tunkim ni hiam?" ci hi kici hi. Ama theihna ah khawmpi khawng a om ciang, amau khua ah 'tunkim ni' pen khuasungah mi tam zaw thamtham ahih manin tua tawh teh in Phaipi khuasung pen 'tunkim ni hiam?' aci himawk hi. Nuihzakhuai hilo hi. Muhna kikimlo, muhna kibanglo cihna hilel hi. Kei adingin Kawlpi pen 'tunkim ni hiam' cih ding mah bang hi; Zomi hizah a om pen lamdang ka sa hi. Ka suah ka khan in Zomi hizah omna khua ah ka zin kha ngeikei a, zong ka mu ngei kei hi. Tua manin kei adingin Kawlpi pen Zopi ahi hi. Zomite khuapi lak pan a lianbel khua khat hiding ciin ka ciamteh hi. Vanleng sung pan ka pusuah ciang Zomi vive na kigual a, Zokam vive na kipau ziahziah a, Zopuan silh vive mat leh zet in kimu a, lamgei a mi kihosim lutlut i zakte khawng zong Zomi na hi in, sumbuk kongmai i pelh ciang zong sumbuk sunga vanlei leh vanzuakte pen Zomi vive na hi in Zokam vive na kipau ziahziah hi. Ka inntual tung ing ei... ka ci mai hi. Zomi vive hibanga i khuasak ziahziah pen nak nop teei ei maw.\nTan 10 ka sangkah laiin Tonsim (Champhai) ah ka gang Tanzang pan vanzuak, vanlei in hong zin thei zel a, Zomi tawmtawm om uhteh hong cithei zel hi. Ka genkik ngamloh hang 'ko Champhai ah Zomi tampi tak om ve ung e' ka lungsim sungah ka ci gige hi. Mihing tulsawm peuhmah a tawmpen om ding ahih manin tua pen tam asa mahmah ka hi hi. Tutung Zomite khuapi khat ahi Kawlpi ka zin ciangin ka gangin a muhna tawh kei muhna kibanglo, Zomi tamdan ka muhna uh kikimlo na hileltak a, ama cih na dikzaw, na maanzaw himawk hi. Zomi hizah omin tam kisa nailo pen lamdang kasa a, ko Champhai lam ah Zomi tua zah om nailo napi tam ka kisa mahmah, ka kimuang mahmah lel uh hi. I minam sung zong tel mahmah ding kisam. Minam hihna kitel mahmah a kisap mah bangin minam sung, minam omzia leh minam vaite zong i theih mahmah kisam hi.\nNupi thusiam mahmah khat a pasal a vaitun ciang a vaidawn dan siam mahmah hi kici hi. Amah'n bangci hiam cih leh, "Lawm aw, na gim hiam? Tui na dawn masa diam, ann na ne masa diam, ahih kei leh na kisil masa diam?" ciin dong masa den a, kamnem, kamsiam takin hopih den hi, kici hi. A pasal in a lawmnu itna leh deihsakna thupisa in pakta in zahtak mahmah a, it semsem hi. A duh a deih gen masa in a om leh ne, a om kei leh zong theisiam cih bangin a ki itna uh khang semsem hi kici hi.\nKei adingin tutung Zolai Kum 100 Cin Pawi ah ka pai tak ciangin ka tun pan kipan, ka giahna ding ka tun dong, ka giahna pan ka vakkhiat ding hun, ka annek ding hun, ka vak ding hun ciang tanute leh tangzangte in 'bang na kisam hiam Sia?' cih bangin hong dong teekteek, hong hopih ciauciau uh a, a zak nuam in a thu nuam a, zahtakhuai in pahtakhuai hi. Mipi kisa phialphial liangin hong bawl uh a, hong kisuangsak phial zah dingin hong kemzo, hong donzo, hong vanzo uh a; hong ngekbawl uh hipen mai kasa hi. Hizah a nuam zindona tampi leitungah om khollo ding hi. Zomi sungah mipil, misiam, Lai Siangtho sang siapite, pawlpi ah makaipite, pawlpi upate leh khuasung uliante khawng in tua banga hong hopih ciauciau uh ciang 'a kihta sim pian pah hi' cih bangin mite thusiamna leh kamsiamna, lenglado siamna, zindo siamnate pen kidawm taka sansiam ding kisam hi maw ciin kei zong ka siamzah in ka siam sawmpah hi. Ahi zongin ka Zomi pihte pen a zatzat uh, a ngeinasehsa uh ahih manin a teina uh a kamsiam uh kei thuhzawh ding nam hilo a, lungdam angtang kisa taka zat ziahziah ding nam hizaw hi. Hibang nunnop cik ciang kimu kik nawn ding hiam; tagah nawimuh mai veng e guai!\nKa tun nitak giahna ah Zomi Christian Literature Society General Secretary in hong khak khit ciangin tuilum tawh nuamtak kisil, puan siang sitset silh in kum nih bang ka kimuh nawnloh uh Sia J.M. Paupu te nupa tawh lungdam maitai in thungetna leh hun nuam zang thei in Topa tungah kiapna leh hun leh vai teng khempeuh apna siate leh a om thei khempeuh in neikhawm in tua zawh ciangin ka tawlnga baih uh hi. Sanggam u leh nau leh pawlpi upa makaite in deihsakna tawh hong puak uh lenggahzu, nahtang, lenggah, kawltu, singgah tuamtuam cihte khawng nek ding om den ahih manin nuam kasa mahmah hi. Thawhbat bel ciamkha hetlo in a ciahkik himawk ing (lawmte in Zogam Thawhbat minta ding cimah hiven, kan kha lo). Ka pai kik ciang tampi ne nuam ing, tuun lai ning... :)\nHotel ah zankim ciangin internet etna WiFi zong kikhak zel ahih manin WiFi khak zawh a sawtlo in kei zong ka lupna tungah zalmangpha man dingin ka zalta hi. Khangma phial in ka lupna pan ka khanlawh ciang ka khuadak leh zingsang nai 5:45am hi a, thoto in ka vakkhia hi. Innpua tawm ka vakkhiat leh singkung leh lopa huihsiang nung hiauhiaute in na mut hiauhiau a, vot pian ahih manin ka lutkik pah hi. Ka maiphiat in ka van ding teng kithawi in ka om laitak 'kiallap nek hun ei' hong kici ahih manin kiallap (breakfast) ne dingin ka paikhia a, siate kithawisa vive in hong pai mawk uh hi. Eih ciin, kei zong ka indei ah lutkik in ka kipumsil, kithawi sitset khit ciangin amau kiallap nekna ah kei adinga hong kibawlsaksa niangtui leh moh, aktui kan namtui viauviau leh singgahte ne dingin ka tu saisai hi. Kithawi khinsa a kiallap nek ding ahih lam theita ka hih manin a zinglam ciangin ka niangtui a khu veuveu mah in ka dawn thei denta hi.


timestamp: atn

url: =Ih Lampi aman hiam - Zomi History Ih Lampi aman hiam - Zomi History\nHome > Articles > Ih Lampi aman hiam\nIh Lampi aman hiam\nIh Lampi a man hiam?\nUnau nih gamdang ah om uhhi. A u zaw penin a Pa sum khak ziahziah hi. Ahi zongin a ki hopih simin a pa thusit gawp in a tapa theihkholloh in a pa na khasia gige mawk hi. A Pa deih bangbang leisakzo mah hi. A naupa ahihleh a Pa sum khakzo ngei mello hi mahleh hopih tangtang in a Pa vangpia siam mahmah hi. A pa zong a tapa neuzaw pen tawh ki hopih ding ngaklah den hi. A u pen ahihleh sum khakzo mahmah na pi in a nupa kal, a innkuan sunguh sum vai in buaina om den hi. Anau zaw pen ahihleh a innkuan sunguh nuam kisa in a etteh innkuan suak uhhi. Thupha ngahna dingin hong pia theih dingte lungtang ih tuakna ding lampi na om dan hi. Tangthu khat hong gen ning anuai ah:\nUnau nih om hi. A u zaw pen ahihleh gamlak ah sa bengbeng hi. A sa matsa a pa in nene ahih manin a u zaw pen itzaw hi. Anau pen ahihleh inn ah om hi.\nA pa zong teeklua ta a mit in bang mah mu zo nawnlo hi. A Pa zong sih kuan manawh ki sa ahih manin a tapa u zaw kiang Sa vabengin la anlim mehlim hong bawl in nang thupha kong pia ding hi ci hi. A tomin gen sukleng a naupa in a u hih dingteng a Pa kiangah puak aa, a pa in atapa neupen thupha khempeuh pia hi. A u in ngah nawnlo hi. Jacob leh Esau tangthu panin ki tomlak hi.\nThupha ngahna ding a lampi om aa, tua lampi a tawn masasa in Thupha ngah masa na hi pah mawk hi. Ih lampi ki sit zelzel huai hi. Sum muh siamna, Sa mat siamna...cihte hang tawh thupha ki ngah pah tuaklo hi. Thupha hong pia theih dingte lungtang, lungsim ih tuakna dingin amau zia tel kul aa, amau deihna bangin kalsuan na ki sam mawk hi. Lungdam ei atawp dong nong simsak. By. Thawn Tuang, Feb 11,2015\nArticles 6:12:00 AM\nItem Reviewed: Ih Lampi aman hiam Rating: 5 Reviewed By: Thang Thawn Tuang Guite


url: =Mainawt ni: Koi munah om nahiam? ~ T. Sawm Lian :: ZOMI DAILY\nposted on 11 February 2017 at 3:00 am Lomkholna: Article, Sawmlian\n(Pian 3:9-10; James 4:17) Leitungah i nuntak sung-in a kisam mahmah pen ‘mainawtna’ ahi hi. Mainawt a sawm het lo, mainawt a ut lo leh mainawt manphatna a thei lo mite pen leitungah a kaamsia penpente hi uh a, mite zahtak leh a lawhcing om ngei lo hi. Lunggima ki-guiawkte, zatui leh zu lungvei-a a kawi vakvakte leh mi bang lote in mainawt sawm lo uh a, a lawhcinna uh leh na thupi a sep uh muh ding leh theih ding om lo pah hi! Tua ahih manin, mi ngeina khat i hih leh mainawt dinga i hanciam pen kisam mahmah hi. Tua mainawt nadinga a kisam masapen in, “Koi munah om i hiam?” cih theihcian ahi hi.\nI omna leitung\nAmasa penin i omna leitung pen i theihcian kisam hi. Leitung paizia leh thupiang tuamtuam i theih kul hi. Tuhun i leitung pen bang hun hiam?\n1) Dangtakna hun : Tuhun leitung mite in dangtakna lianpi i nei uh a, ahih hangin a vensak nading leitung nate-ah i mu zo kei hi. Leitung lungnopna zongin, zu le sa, numei-pasalna, sum le pai tawh i zong uh a, ahih hangin i zon lungnopna bucing i mu tuan kei hi.\nNopsak nadinga i ngaihsutte i sep a, i ut bangbanga i om hangin i mu tuan kei hi. Sum le pai tampi neiin, neih le lam i hau mahmah zongin i dangtakna hong hu zo ding i mu tuan kei hi. Tua ahih manin misiamte in tu kum zalom pen “Age of Anxiety” ci liang uh hi. Sum le pai hau mahmahin, a deihdeih lei thei a, a duhduh a ne thei dinga i ngaihsutte zong ki-guiawk khawng peuhin si zanzan uh hi. Mizogam ah kum 2011-2012 sungin mah le mah kithahsawm 1,700 val om a, tua lak a mi 82 kithat takpi a, a kithatte laka 27% pen lunggimluatna (depression) hang ahi hi. USA ah mi giat laka khat (1/8) in mah le mah kithah ding ngaihsun ngei uh a, 4% kithah sawm ngei khin uh hi. Kum 2011-2012 sungin mahlemah kithat mi 46,000 om zen hi (Rl. 14.1.13)\n2) Hun nunung hi : 2 Tim. 3: 2-5 sungah Sawltak Paul in hun nunung ciang a piang ding thu tampi genkhin hi. 2Tua hun ciangin mite in amau angsung ding bek ngaihsunin, huaihamin, kisialin, kihisakin, mi zahko-in, nu leh pate’ thu mang loin, lungdam theihna mel nei loin, biakna lungsim nei loin, 3mi khual loin, hehpihna nei loin, mi gensia-in, ngongtatin, kihtakhuai-in, thuhoih deih loin, 4ciampelin, thu khual loin, kiphasak gawpin, Pasian don loin pumpi nopsakna bek deihin, 5biakna thu a puathamteng zui napi-in biakna hangin vangliatna thu a omte deihlo ding uh hi. Tua bangin a gamta mite na pelh in.\nJesu in zong hun nunung ciangin leitungah, ‘Amah a kineih mi a om ding thu, a nai a gamla-ah gal kidona thu, gam khat leh gam khat, kumpi khat leh kumpi khat kido ding ahihna, kialpi tungin, zin a liin nading’ (Mat. 24:3-8) gen hi.\nHih atunga i gen daudaute pen nisim a i muh leh i zak, i tuak thute ahi hi. Tuhun i leitung pen hun nunung hi a, thukhenna ni hong nai mahmah ta ahih manin i kiginkholh kisam hi. Tua ahih manin, i nuntakna pen Topa i kimakaihsak kei leh, leitung huihnung leh i kiim i paama thute in hong ukcip ding a, kahna guam sung hong tunpih ding hi.\nI omna leitung hun bangci bangin sia-in pha-in, a hoihna leh hoihlohna i thei zongin, ei omna mun kician taka i theih kei leh tua i theihna pen ei adingin a kimanna om lo suak ding hi. Tua ahih manin na omna mun dingah na om hiam, na sep ding tak na sem hiam? Na om nading mun tak, na sep ding tak na sep leh tua munah lawhcinna leh Pasian thupha om hi. Tua tawh kilehngat lianin, na omloh nading munah na om leh siatna leh haksatna tampi na piangsak ding hi.\n1) Omloh nading muna om : Tu-a na omna leh na nasep-ah Pasian a lungkim diam? Na minamte a lungkim hiam? Na pawlpi a lungkim hiam? Na innkuante a lungkim hiam? Nang mahmah na lung a kim hiam?\nTuni in, mi khempeuh lungkimsak ding lam i gen kei hi; I sawm hangin kuama’n kilungkimsak kim zo lo ding hi. Na hoih na sepna hangin mi gilo khatpeuh dah mahmah thei hi. Tua midik lo hehna hangin tua mun pen na om nading hi lo cihna hi zenzen lo hi. Hoih takin kingaihsun in.\nJonah nuntakna panin gen leng; Jonah pen Pasian in Nineveh khua sungah lungdamna thu gen dinga a sawl ahi hi. Ahih hangin ut lo-a Tarshish khua lamah tembaw tawh taimang sawm hi. Tua a taimang sawmna mun, a omloh nading mun-a a om cianga a thuak haksatnate i gen nuam hi.\na) A sum taan veve : Jonah in Nineveh a pai nadingin sum a zatloh hangin tua a taisatna munah pai nadingin a sumte zang veve hi. Pasian adingin a sum a zatloh hangin leitung mite tungah zang veve hi. Tua hi; Pasian adingin i sum le pai i zat kei leh leitung thu-ah kizang veve hi. Sawma khat khawng Pasian adingin a pia nuam lote, a tate un tua sanga tamzaw pekpek zu le sa lei nading zang veve mawk uh hi.\nb) Niam kiat : Jonah pen Joppa khua ah paisuk hi (1:3). Tembaw khawlna pen mualtungah om ngei lo ahih manin tembaw khawlna munah pai suk a, tembaw sungah lutsukin, tuipi sungah kikhia a, ngapi gilsung nadong tung hi. Pasian theihsa mi khat, ama nungzui lo a, mihing ngaihsut tawmna tawh Pasian a taisan mite, nidanga a hauh zahin hau loin, pil loin, mite in zahtak lo pah uh a, a nini-in niamkiat deuhdeuh uh hi.\nc) Jonah kiphong : Tembaw sung tawngah lutin, Jonah ihmu hithiat hi. Huihpi leh guahpi zong phawk loin ihmu hi. Pasian a thei lo tembaw hawlpa in kiim le pam ah tua bang haksatna a tuak laitak Jonah a ihmut mawk pen lamdangsa a, phong hi. Tuhun i Khristian nuntakna-ah, Khristian 100% a kici gam le minamte, Pasian a thei vet lo mite phot kulin om hi lo i hiam? Jonah a omloh nading munah a om manin phot kul hi. Makai kum tuazah semta ing.. cih peuh kisuanna a nei a, i mipite in hong photphot hih khawng a zahtakhuai mahmah ahi hi.\nd) Neihsa tampi kitaan hi : Omloh nading muna om Jonah hangin a kianga bangmah a hih khial lo mite in thuak uh a, lau-in lingin, a neihsa van manpha tampi tui sungah a khiat uh kul mawk hi. Jonah giklua ahih manin tembaw leh tuipi in lel hi. I innkuan, i pawlpi, i minam sunga haksatna omte pen omloh nading muna omte hang ahi hi. Upa, makai khat hi napi zu inn peuh, nungak inn peuha omom cih bang…\nMinam kalsuanna ah, a minam pihte tawh a omkhawm lo, a minamte a kithuahpih thei lo mite pen a buaihuai pen, minam adinga haksatna a tun pente hi zawsop hi. Minam dangte in “Nang bek mah” ci-a kampi tawh a phatna un a hencip kol sungah Zomite tampi taang lai hi. Pawlpi leh minam in haksatna a thuaknate khawng tua mite hang hi thei hi.\ne) Jonah si ngam hi : Jonah in ama hang a haksatna tung hi cih thei a, ama hoihlohna hang hi cih zong phawk hi. Tua a kiphawk laitakin, “Pasian hong sawlna lamah pai ning e” ci loin, tua munah sih ding hong teel zaw mawk hi! Tua mah bangin, tuhunah zong, om nading muna omlote pen a si ngam penpente hi zawsop uh hi. Pasian adingin hun tomcik zong pia ngam lo napi zu inn khawngah si ngam mahmah mi zong om veve hi. Zomite minam min tawh kipawlna khatpeuh i neih cianga a nawngkai pente pen minam dangte khawng hi masa lo a, eima sung mah a, amau omloh nading muna om, a nuntak dingdan hi lo a nungtate ahi uh hi. Tuate in si dongin a minam peuh do ngam thei uh hi.\nf) Ngasa in valh hi : Jonah a mihing deih bang, ama ngaihsut banga a om sawm hangin om thei tuan lo hi. Tuipi sungah kikhia leh si suk ziau ding a ut hi napi, ama ngaihsutna leh geelna pen kimang thei lo hi. Tua munah deihtel ding nei loin, ngasa gil sung tung mawk hi. Ei utna munmun ah paiin, zu le sa, numei pasal, sum le pai tawh lungnopna i zon hangin, i deih bang a nuntak theih nawnloh hun hong tung zel hi.\ng) Jonah kisik hi : Pasian vaihawmna thuak zo nawn mahmah lo ahih manin Jonah kisik a, ngapi gil sungah ‘bethel’ in, sun thum le zan thum khit ciangin Pasian in honkhia hi. Jonah hampha mahmah hi. A ut bangbanga omin, a utna lampi a zuih hangin kisikkik nading hun nei a, na hoih sem thei dingin Pasian in hingkhawi lai hi. Tua bang hi lo, a kisik man lo leh a hun lap lo mi tul zatam in mualkhum khin uh hi.\nHunpha tampi mawk beisak tang,\nTu-in hong ciah ing,\nTu-in kapin kisik takpi tang,\nTopa hong ciah ing.\nMawhna lamzuih cimtak tang,\nTu-in hong ciah ing.\nTun muang ing, nong itna thupha,\nJonah bangin kisik lo thei lo dinga Pasian in hong sap ma-in i kisik ding kisam hi. Natna, sum le pai, meltheih tanaute tawh hong sap ma-in, hun hoih i ngah laiin Pasian kiang i zuat ding kisam hi.\nMihing ngaihsutna leh Pasian ngaihsutna pen a tuampi ahi hi. A gal leh amau minam a simmawh mahmah leh salin a man Assiria mite khuapi a lungdamna thu tangko cih mawk pen mihing ngaihsutna panin baih lo mah ding hi. Ahih hangin Pasian in tua nasep sem dinga a sawlna pen a sep ding maan tak ahi hi.\nNineveh khua, tai 500 bek a pha munah pai ding sangin, Tarshish khua tai 2000 pai ding Jonah in lunggulh zaw mawk hi. Tua hi a, nai cika biakinn ah kikhop ding sangin gamla pi a zu dawn dinga pai peuh ki-utzaw thei hi. Tua pen i pailoh nading muna pai i hi hi. Tua hangin Jonah bangin siatna tampi i tun zel hi.\n2) Om nading muna om manpha : Lai Siangtho sungah i muh bangin Siampi Elijah pen a om nading mun tak Karmel mualah a om ciangin Ba-al siampite zo-in, Pasian vanliatna tua munah kilang hi. Ama lamah Israel mite khempeuh pang cih a theih hangin, numei khat ii vauna hangin tai a, tua munah sih ding bang Pasian tungah ngen zawzen hi. Tua a omloh nading mun panin ciah a Syria kumpi dingin Hazael sathau nilh ding, Israel kumpi dingin Nimshi’ tapa Jehu sathau nilh ding, leh kamsang dingin Abelmeholah khuami Shafat’ tapa Elisha sathau nilh dingin Pasian in sawl hi (I Kum. 19:15-17).\nMoses pen a omloh nading mun, kumpi inn sungah ann lim mahmah ne-in dawn-in, a ut bangbang a om hangin tua mun pen Pasian in na thupi sem dinga a koihna mun hi lo hi. Sehnel gamah haksatna tampi thuakin, a minamte adinga a sepna pen a om nading mun hi a, tua munah Pasian in thupha zong pia hi. Amalek mite tawh Refidim munah a kido laitakun, kumpi khat ahih manin kidona munah a masapenah a pai ding pen leitung ngeina ahi hi. Ahih hangin Pasian in tua mun pen a om nading ci lo a, mualtungah kahto a baanzak dingin a cihna bangin a nuntak ciangin gal a doloh hangin a galkapten gal zo veve hi (Pai. 17:10-13)\nTua mah bangin, Samson pen a om nading mun, a minamte kiangah omin, na a sep ciangin Pasian vangliatna leh thupina ama tung panin mi tampi in mu uh hi. Ahih hangin Filistia nungak khat kiang, a omloh nading munah a om ciangin ama adingin sihna hi mawk hi.\nJonah pen Pasian in a sawlna mun, a om nading munah a om ciangin na lianpi sem a, naungek bekbek zong 120,000 a omna Nineveh khua pen Pasian daan tawh kipelh hi.\nA tunga i gen thu panin om nading muna om manphatna leh omloh nading muna om hoih lohna tampi i thei hi. Tuni a na omna mun pen nangma om nading mun tak ahi hiam? Na omloh nading munah na om leh tua hangin na minam, na innkuan, na pawlpi kisia-in, haksatna thuak thei hi. Tua hi lo a, na omlohna ding muna na omna panin, na minam leh na pawlpi adingin Pasian deihna banga na gamtatna in na lianpi semin, a manpha nuntakna mite tungah lak thei na hih lam kiphawk gige in. Tuni a i minam, mite simmawh leh bawlsiat a i omna khawng ngaihsun ni. Eimite i omloh nading munah kitam om lua a, tua hang zong hi thei hi.\nI Lai Siangtho simna ah, Pasian in Adam leh Evi a zonna thu i mu hi. Zon kul uh ahih manin a om nading mun uah om lo cihna hi pah hi. Pasian in a omna uh a thei lo hi zenzen lo hi. Pasian maiah a kiselcip thei bangmah om lo hi (Heb. 4:13). Eite zong i omna hong thei lo hi zenzen lo a, ahih hangin i omna panin ama kiang zuan dingin hong sam hizaw hi. Tua ahih manin tuhunin, i omna munah i minam, i pau le ham, i ngeina, i biak Pasian, i u leh naute a suakta hiam? Tua mun pen i om nading a Pasian in hong seh ahi hiam? Ahih kei leh eima mimal ngaihsutna leh pumpi nopsakna deihna hang a tua munah omom zaw i hiam? Hoih takin kingaihsun ni.\n“A hoih a manin gamtat ding thei napi-in a gamta lote a khial ahi hi” (James 4:17), a cih mah bangin tuni in hoih hi, cih i theih leh zui pah ni. I minam kipumkhat ding hoih i sak leh sem pah ni. Pasian naih hoih i sak leh naih pah ni. Tua hi lo a, hoih sa napi i zuih pah kei leh a hoih lo nuntakna in haksatna leh buaina tampi hong tun ding hi. T. Sawm Lian\nPrevious: IS te’n Egypt panin Isreal Rocket 3 tawh kap ~ TK Lian\nNext: Vondeih Kep Ding – 91 (Dimno’ Pa)


url: =GCD :: Issue :: The Twilight Zone #30\nCover code: 10016-909\nTall Timber (Table of Contents: 1)\nThe Vanishing Hero (Table of Contents: 2)\nMade in Hong Kong (Table of Contents: 4)\nThe Phantom Balloon (Table of Contents: 5)\n1. Tall Timber\n2. The Vanishing Hero\n5. The Phantom Balloon


url: =All ads in Vientiane Province, Xanakham - yula.la\nThu, 24 Mar. 2016\nThu, 04 Jun. 2015


url: =Bang Sem Ding, Bangci Sep Ding ~ Hau Za Cin :: ZOMI DAILY\nposted on 9 April 2016 at 7:00 am Lomkholna: Article, Hauzacin\nTuhun leitung pen nasep ding a tuamtuam hong tam tektekta hi. A hoih a kici khempeuh ei adingin hoih kimlo hi. Nasem ding a la ihih kei a, mi kiangah nasem ding ihih leh i sepnop lamsang leh amau sep ding hong deihte uh a kituak hiam cih kantel ding hoih hi. Bang sem dingin hong deih uh a, bang lametna hong nei uh a, bangtan hong pattah nuam takpi uh hiam cih kantel theih leh kantel ding hoih hi. Ka sepnop takpi lam mah ahi hiam cih zong kantel hamtang ding ahi hi. Lunglut lam ahih kei leh sawtpi seploh a i lunglutna penpen i sep ding mihing lungkimna lian pen hi.\nNasep khat peuhpeuh pen lawmhoih khat tawh kizopna bangin kepcing ding, khansak ding, kho sak mahmah ding ahi hi. Kimuanna, kizahtaktuahna leh nasep mualsuahna cihte thupi sim mahmah ding ahi hi. Na nasep ah na kimuan ngam ding kisam a, mite in zong hong muan ngam ding hi. Na liangko ah hong kisuan peuhmah na sep mualsuah theih ding kisam hi. Nang angsung bek na theih a, nang khantohna ding bek na khual leh bel na nasepna mun ah na seppihte leh na sepna mahmah zong kizopna sia semsem ding hi.\nPhawk ding thu pawlkhat gualsuk ni.\n1. Lawm na zon ciang na lunglut uh a kibang hiam cih na kan mah bangin nasep na zon ciang zong na sepnop leh sepna hong piate sepnop a kituak hiam cih kantel in. A nasep hun uh leh a tawlngak hun uh na deihdan ahi hiam cih thei in. A semsa, a sem ngeite kiangah kan in dongin.\n2. Na tup na ngim uh akibang hiam cih kantel in. Kipawlna khempeuh ah zong tup leh ngim kinei ahih mah bangin nasepna leh sumngahna mun ah zong tup leh ngim kinei hi. Tuate a kibang hiam, ei tup hong tuppih uh hiam; amau tup ka tuppih hiam cih kidong in.\n3. Lawmhoih in na kisap ni in hong panpih a, nang zong a kisap ni in na panpih bangin na seppih lawm leh gualte, na pawlte in hong panpih, hong tawsawn hiam cih kancian in. Na kizopna uh a khangsak, a behlap hiam cih zong suut hamtang in.\n4. Mi hong muan dingin om inla, nang zong mi muang ngam in. Thudik inla, nang zong mite thudik dingin lamen in. A hoihlo na muh leh a hoihzaw genpih thei inla, nang hoihlohna hong kigen leh zong na hoihna ding hong kideihsak hi cih tel in. Kiho tangtang ding a hoih pen hi a, ‘upmawh’ tawh kiholo a omcip ding hilo hi. Lawm kingai mahmah bangin khatvei mite muanna na khahsuah leh na ngahkik ngei kei ding hi.\n5. Theihsiamna nei in. Midang khualna nei in. Tua hileh kilawmtatna, kimaisakna, kihuhtuahna cihte hong om dinga, hihkhialh, bawlkhialh, sepkhialh hong tawm ding hi. Mite mit-hek leh mite kammal limtak tel in. A gamtat a luhek uh en lecin a lungsim uh na theihna ciang hong om ding hi. Pilvang siam in, cihna hi.\n6. Mihing pen angsung thei vive kihi a, midang khualna a nei kikeuhlo zong om theih hi. Midang te kisap leh deihte zong telpih ding, ngaihsutpih hoih hi. Tua banga na om theih kei leh tua mun ah sawtpi semkhawm theilo ding cihna hi. Lungsim leh deihna a kibat kei leh sawtpi kizop theihloh ahih mah bangin na sepna mun leh seppihte tawh sawtpi na kithuah kei ding cihna hi.\n7. Nisim nuntak mah bangin nasepna ah zong lungdam den ding, maitai den ding, thanuam den ding cihte a baih hivetlo hi. Hanciamna hang bekbek tawh a piang ding ahi hi. Midang itna, deihsakna, kizahtaktuahna, eima maban ciat matutna cihte a kisam ahi hi. Nasep i thanuam mahmah a tampi i sepkhiat hangin i kizopna, i seppihte tawh kithutuakna i neih kei leh sawtpi kisemkhawm lo ding cihna hi.\nNasep i cih zong lawmhoih neih banga kep siam, zuunsiam a kul ahi hi.\nPrevious: Kalkawm lunggulh manin na Kal mansuahken\nNext: US gamsung khualzinna pawlkhat – 98


url: =US News Update ~ Thomas Mung :: ZOMI DAILY\nUS News Update ~ Thomas Mung\nposted on 15 August 2021 at 9:05 pm Lomkholna: News, Thomasmung, USA, World\nUS News Update: August 13, 2021\n1. US GAM SUNG COVID-19 DIN MUN: Tulai tak Covid-19 Delta variant natna pen USA gam sungah hong khang sem sem aa, US gam sungah tu nipi sung natna ngah thak leh asi anuai aa bang in kimu thei hi. ~ August 12, 2021: Natna ngah thak – 145,350; Asi – 688 ~ August 13, 2021: Natna ngah thak – 95,039; Asi – 556 (Ki sim sim lai)\nAbeisa ah I gen zel mah bangin natna ngah thak akibehlap atamzaw pen Covid-19 vaccine asun nailo te leh Dose khat vei bek asun pan te na hi uh hi. Tua ahih manin vaccine sun nailo te aman lang thei thei in sun tek ni.\n2. NEW YORK GOVERNOR ANDREW CUOMO NASEP TAWP:\nNew York Gov. Andrew Cuomo pen abeisa hun te ah numei 11 te nawngkai sak in sexual harassment bawl hi ci in kimawh sak aa, nung nipi sung in New York Attorney General pa in hi thu te maan mah hi ci in apulak khiat zawh ciang Gov. Andrew Cuomo in nasep pan atawp ding khensat hi ci in AP News in genkhia hi. Ama mun ah Lt. Gov. Kathy Hochul in luah dingaa 57th New York Governor hong suak ding ahi hi. Abeisa Covid-19 pandemic sungin Gov. Cuomo pen New York state sungah Covid-19 natna nang zo lo leh mitam si sak lua hi ci aa, nakpi takin akimawh sak ahi hi.\n3. ANIH VEINA CHILD TAX CREDIT KIHAWM KHIA:\n$ 1.9 trillion Covid-19 Stimulus Relief Bill pan apia naupang te huhna ahi “Child Tax credit payment” pen tu ni August 13 ni in a 2 veina hong lut ta aa, 39 million innkuan (65 million naupangte) kiang kipia in, bank direct deposit leh Check tawh pia uh ahi hi. Tua hi aa, i bank sungah sum lut leh lut lo, cih i check tek ding ahi hi. Hih naupang te huhna sum pen July kha pan December kha sung US Kumpi in amawkna in hong pia ding uh ahi hi.\nHih child tax credit pen kum 5 pan anuai siah Ta khat in $3,600 leh kum 6 pan kum 17 kikal ta khat in tax credit $3,000 ta ngah ding uh ahi hi. Abeisa 2020 tax return ah tax credit pen kum 17 nuai siah Ta khat $2,000 ki ngah aa, tua pan $ 3000 ah hong khang sak uh ahi hi. Ahi zongin child tax credit 2021 ngah ding sungpan alang (half amount) pen kha sim in hong kikhak ding aa, July kha pan December kha sung i tax return sum hong kikhak bang lian in hong kikhak ding hi. Mai tax return bawl ciang alang (half amount) pen Tax return ah ki tuat sak thei (claim) ding ahi hi.\nHih huhna sum pen mipi te gentheih hun ahi Covid-19 pandemic sung i naupang te aading Kumpi ten hong piak giat uh ahih manin i sum ngah te khol siam in i innkuan, i ta te aading akilawm pen mun ah i zat theih ding leh i khol ciat theih ding thupi mahmah hi. Ngaih sut mahmah ding thu khat ah Kum bei tax return ciang nidang dan in sum lom tam ki ngah nawnlo kha ding ahih manin hih kha sim aa i ngah sum te zong i khol toh toh ding hong thupi mahmah ding ahi h.\n4. 1.2 TRILLION INFRASTRUCTURE BILL SENATE AH KI PASS:\nUS senate in $ 1.2 Trillion apha infrastructure bill pen August 11 ni in vote tawh pass uh aa, hih bill sungah US gambup ii Lampi (roads), Lei (bridges), power grid, broadband, Tui (water) pipes puah kikna te kihel ahi hi. Hih infrastructure bill hang in Lampi te hoih tak kibawl kik bek thamlo in nasep (Job) million tampi kibeh lap ding hi ci uh aa, mipi aading thu hoih mahmah khat ahi hi. Ahi zongin Republican makai pawl khat in hih bill hangin Cryptocurrency bawl khat bei siang sak thei ding ahih manin Zomi sungah Shiba, BTT, Doge coin, Bit coin a nei te aading patauh huai khat ahi hi.\n5. STATE 5 TENGAH ICU LUPNA KICING NAWNLO:\nUS gam ah Covid-19 khan na hangin State 5 te ahi Alabama, Texas, Georgia, Florida, Mississippi state te ah ICU lupna 10% bek awng lai ci in the US Department of Health and Human Services in taangko khia hi. Albama state ah ICU 95% dim khin aa, 5% bek awng lai ci hi. Adang state te ah zong 77% kim dim ta ci uh hi.\n6. CDC IN COVID-19 VACCINE ATHUM VEI NA LUT DING NGAIHSUTNA PIA:\nCovid-19 vaccine 2 vei kisun khin in natna lahuai na hangin akisam beh te athum vein a sut ding ngaihsutna kipia hi ci in US Centers for Disease Control and Prevention Director Dr. Rochelle Walensky tuni taangko khia hi. Tua lak ah aci dam den lo te (prolonged illness, Cancer nei te cih te kihel hi.\n7. MISSISSIPPI STATE COVID-19 DINMUN:\nTulai tak US gam ah Covid-19 natna akhang mahmah state lak pan Mississippi state ah natna ngah thak ni khat 5000 kiim om den aa, 98% pen Covid-19 vaccine sun nai lo (unvaccinated) te hi ci in Mississippi, the state’s department of health in genkhia hi. Mississippi state sungah atam zaw in vaccine sun nailo, sun nuam lo uh hi ci hi.\n8. US in Kawlgam huhna $50 million piakhia ding:\nUS Kumpi te in Tulai tak Covid-19 tawh abuai mahmah Kawlgam pen 50 million leh Thailand pen $ 5 million Covid-19 leh humanitarian assistance tawh kisai huhna kipia ding hi ci in US state department Spokesperson Ned Price in taangko khia hi.\nMisok Galkap te ii ukna buluhna hangin gentheih hatsakna athuak mi 700,000 te kiang huhna kipuak zo dinghi ci aa, tua huna te koi cih puak ding, kua kiang puak ding cih te kitel nai lo hi. Ahih zongin Kawlgam mipi te aading lungdam huai thu khat ahi hi. Ref: AP, CNN, CDC, Worldometers, KTLA, US State Department ** Tuni tak nai 8:30pm kiim in US & Kawlgam News update LIVE kikhah khia ding ahih manin kimu tek ni… Thomas On Sian Mung (Thomas Mung Guite) Washington D.C August 13, 2021. MOMNO Media & Museum\nPrevious: Khitui Gospel Movie nungak khat ~ Sia Do Khup\nNext: Covid galdona tuamtuam ~ Sia Do Khup\nZomi Innkuan kipawlna hong piankhiat zia


url: =Naupangno kum 4 khat innsangdawn panin akiasuak madeuh in ki honkhia :: ZOMI DAILY\nposted on 18 July 2017 at 12:12 pm UTC+9:30 Lomkholna: China, News, Sawltak, World\nNaupangno kum 4 aphapan khat innsangdawn panin akiasuak madeuh in avengte’n honkhia\nChina gamsung ah abeisa Saturday ni in numeino kum 4 bek aphapan khat amahguak innah ki nusia hi. Tua numeino pen innmailam Balcony ah adakkhiatleh sikzawn kikal ah apumpi thawlsuak dektakin alubek in awhlingleng hi.\nTua innei ah aomkha avengte’n ahunlap in naphawkkha in, kawmkilteng laupipi in sikphei in naupangno pen nahonkhia cih Chinese Media te’n genkhia hi.\nNaupangno pen alubek tawh kikhaita ahih manin, kawmkil ah paipheiloh phamawh a, tuapan in atawpan apumpi damdam in domto in ki honkhiathei bilbel hi.\nHong Kong News te genna ah hih Video azaih numeinu in huhna ngeksak ci uhhi. China, Fujian’s Fuzhou City sungah thupiang hi in, naupangno sikzawn kawmkal ah alu tawh akikhai lengleng laitak Video zong kizaihkha in cikziat huai mahmah hi.\nVideo: Neighbour saves 4-year-old girl dangling by her head from fourth-floor balcony in China\nHih Video Clip amukha Internet azang Netizens te’n lauhuai mahmah hitaleh avengpa’n kawmkil sikphei in ahotkhiatpen pakta mahmah uhhi.\nAhonkhia avengpa “Uncle” pen pahtawina Online tungah aki gelhkhiat ngeingai mahbangin, hih naupangno ii a innkuanpih tezong mawhsakna kigelhpah ziahziah hi. Anu apa leh a innkuanpih te koi ah ommang uhhiam? Banghang naupangno kum 4 khatguakbek donlo in nusiacip uhhiam kicipah ziahziah hi.\nRelated: Kindergarten naupangno kepna sanginn ah Bomb puakkham hangin mi 8 si, 65 liam\nNaupangno tepen upmawhlohloh siktawn kawmkal khawngah kihenhen in, tasuak theimawk uhhi. Naupangno tawh akithuah te’n hihthuthang phawkden in, ih omna ah naupangno te adingin alauhuai aomkha hiam cih khuadak zelzelding ihki phawksak hi. Sawltak #zomidaily\nPrevious: Malaysia gamsung ah Operasi panin akiman mi 3506 phakhin\nNext: Taiwan gamsung aom Restaurant khatpan Gas bung puakkham in mi 1 si, 14 liam\nKawlgam Immigration Ministry in Visa vai tangkona nei


url: =CIUDAD VERDE Calamba Laguna Subdivision Lots = 6,000/sqm - yello.com.ph\nRegion I (Ilocos Region) Region II (Cagayan Valley) Region III (Central Luzon) Region IV-A (CALABARZON) Region IV-B (MIMAROPA) Region V (Bicol Region) CAR (Cordillera Administrative Region) Metro Manila (National Capital Region) Region VI (Western Visayas) Region VII (Central Visayas) Region VIII (Eastern Visayas ) Region IX (Zamboanga Peninsula) Region X(Northern Mindanao) Region XI(Davao Region) Region XII(SOCCSKSARGEN) Region XIII(Caraga) ARMM(Autonomous Region in Muslim Mindanao) \nHome » Automotive » Others\nThis Ad were expired. Description CIUDAD VERDE Calamba Laguna Subdivision Lots = 6,000/sqm\nIn Bgy Makiling, Calamba Laguna\nPrice – 6,000/sqm\nSAMPLE COMPUTATION Lot Area.....150 sqm\nTotal Contract Price....720,000\nLess 10% DIsc 7 days...14,400 (Current Promo Discount Only)\nLess Reservation paid...10,000\nOption A - 2 yrs to pay NO INT……24,000\n1rst year NO INTEREST...........9,600,\n2nd-5th year with 14% Int........12,593\nCall me now to schedule tripping Mr RICHARD\nTags : NOrth Fairview Fairview, North Fairview Townhouse, affordable, sm fairview, east fairview, west fairview, 3 bedroom, 2 storey, accessible affordable, preselling, developed ,rfo, ready for occupancy,Paisg pasig townhouse, eusebio pasig, eusebio, 3 BR, Greenwoods,Ciudad Verde calamba, laguna lots, sta lucia, makiling Relate Ads\nCoaster for rent\tParanaque\t15000 coaster for rent\tParanaque\t15000 Supplier of Deformed Bar\tDavao\t-\tCOMPANY\nCopyright 2012 Technology Capital Group Limited. All Rights Reserved. Process in 0.4803 sec.


url: =NU Te Ni – FGA Tulsa\nNU Te Ni\nAdmin / April 27, 2016 / FGA File\n1. Lei tung mihing khat in nuntakna nam nih(2) nei aa, tua nuntakna te pen sisan luan/sisan buak na pan bek aa ong piang a hi hi.tua nuntakna nam nih(2) te in\n(a)Vantung gam tawntung khapumpi nuntakna hi aa, tua penTopa ZEISU sisan hang bek tawh a ki ngah nuntakna a hi hi.Vantung leitung ah tua Topa ZEISU sisan sang a manpha zaw sisan dang omlo hi.\n(b)Leitung gam tawl khat sung tak sa pumpi nuntakna hi aa, tuapen i pian na tun NU sisan hang bek tawh a ki ngah nuntakna a hi hi.Leitung mihing te sung ah tua tun NU sisan sang a man pha zaw sisandang om lo hi.\n(a)Topa ZEISU in leitung mihing te ong itluat manin vantunggam nopsakna khempeuh nusia in leitung ah mihing te thuakding gimna khempeuh ongthuak aa calvary mual singlamteh tung ah leitung mite mawhna tang in sihna ong thuak hi. Vantung leitung ah tua Topa ZEISU itna sanga lian zaw itna dang omlo hi.\n(b)Nupi naupaai(gaai) khat lam a pai na ah suangzum khat suikha aa muktu dektak in a omciang nu ka nau(ka ta) ci in a gilsung aa om ata lawng masa hi, a ta bangmah ci lo a theih teh a suangzum suihkhakna a khepi liamma pan a luang khia sisan a khut tawh humin kem panhi.Leitung mihing te sungah tua tun NU itna sang a lianzaw itna dangom lo hi.\n3. Leitung mite i ki lawh i kisap na min a hi pian na PI leh PU pianpih U leh NAU leh NI leh GANG cih te thum leh li bang i neithei aa I pian na NU leh PA pen khattuak bek omin midang te tawh a kilo khawm thei lo Pasian tuam bawl min a hi hi.Leitung mihing te i kilawh na min khempeuh lak ah i pianna tun NU min sang a ngaih /a khum zaw min dang omlo hi.\n4. NU aw ci aa nasap teh ongdawng thei lai ding a nung ta NU a nei laite in napian na tun NU pahtawi in lungdamsak inla na itna ngaihna te lakin, tel sakin tua hi leh Pasian in nangngah ding aa, na NU tung a koih thupha te nang leh na suan nakhak te tungah hong luang ding hi, i sapteh ongdawng thei nawn lo a si sa NU a nei te dahin lungneu keini NU\na sih hang NU a piangsak pa Pasian silo in, nungta tawntung hi, tua ahih manin na NU mintawh meigong tagah te,ci mawh genthei te leh Pasian nasem te tung na NU na it nazah zah tawh THUPHA bawl in tua hi\nleh Pasian in nangngah ding aa, na NU tung a koih thu pha te nang leh nasuan nakhak te tungah hong luangding hi.\nI pian na tun NU a zahtak siam,a pahtawi siam,a itsiam thei ding in hihlai a simkha mimal kim i biak Pasian in thu pha hong pia kimciat tahen.\nCategory FGA File\n← National Honor Society ( NHS ) Ngah Lungdampih na\nFGATulsa ah Nute Ni nuamtak ki bawl →\n6 days ago491 0\n6 days ago753 0\n6 days ago481 0\n6 days ago1462 0\n2 weeks ago1244 0\n2 weeks ago912 0\n3 weeks ago1,2892 0\n4 weeks ago1,1701 0\n4 weeks ago6843 0\n4 weeks ago9883 0\n4 weeks ago6623 0\n1 month ago8362 0\nFGATulsa Pawlpi Kum11cin Pawlpitangthugenna #Rev.Vung Za Niang\n1 month ago5311 0\nBible Sutdy Oct 7, 2018 # Rev.Van Hnuai Kim\nZomi Service Sept 30,2018 #Rev.Dam Suan Mung


url: =Zawna Sia Topa Aa Hi, Yehowah Nissi | Siyin Chin Baptist Church\nZawna Sia Topa Aa Hi, Yehowah Nissi\nPosted by thawngno ⋅ March 16, 2012 ⋅ Leave a comment\nBy Tg. Pum Za Nang\nThu masa in phawtu zawna sia mihingte kipiak thathong thei hi ngawl a, Pathian aa, Pathian neisa, Pathian kung pan bek a kinga thei ci sia ciamtee tek masa tawng. Lai Thiangtho OT sung Israel mite nuntakna ih et ciang a tamzaw a hun uh sia ngalsimna in na zangh zaw uh a, tua ngal a simnate sungah zawna a pia sia Pathian a hina zongh, he mama, tel mama ahikom, hi bang kammalte hong piang ahi hi. YHWH taw a kingawm Pathian min pawlkhat taw thaa la khawm tawng.\n1. Topa sia ka zawna (dial) hi Yehowah Nissi\nIsrael mite San Tuipi a kan zawk uh ciang ngalsimna ma hong nei paih leleau in, Amelek mite taw hong kido a, haksatna tampi kawm sung pan Pathian in zawna ngasak leleau hi. Moses le lampui dangte lungdam mama in ngalsimna theampo ah zawna a piaknate hangin “Topa in keima zawna hi” ci in “Jehovah NISSI” ci kammal hong piang hi. Tua ahikom ei ih minam bup atu Pathian sia bang ih ci tu ziam?\n2. Topa in hong sik hi Yehowah Jireh\nHi kammal hong pianna sia Abraham in a tapa taw Pathian biakpiakna mun pan hong piang ahi hi. Biakpiakna mun Moriah ah (Monah mualvum hi ngawl) Moriah a kici sia mualdung saupi hi a, Jerusalem khuapi omna mun (2 Khang 3:1) le Calvary zongh tuak sung mun ma hi, Lai Thiangtho thiamte in ci hi. Ih tel tu khat ah Yehowah Jireh ci min sia Pathian biakpiak natu ama le ama hong kisik pa hi cina ahi hi Stn. Pathian min taw crusade/camp vawt natu a kisamhte theampo Pathian ma in hong sikna ahi hi. Inntung, sumbuk tung khawngah Jehovah Jireh ci khawng ih suang le, Pathian hong piak ahikom Pathian atu ih zak hong kul tu hi.\n3. Topa in Tuu bangin hong cing Yehowah Ra-ah (Ps. 23)\nHi kammal sia kumpi David kung pan hong pai ahi hi. Kumpi tokhum tungah a to maa in dui sungah tuucing in a om thilthial hun sung Pathian in ama tuu cin sangin a muanhuai zaw a, a cin a kepnate kumpi tokhum tungah a to hun ciang tel seseam in phawk seseam hi. A nuntak sung theampo Pathian kepnate hangin Topa in kei hong cing tuucing pa (Jehovah Ra-ah) ahi hi, naci hi. Kumpi David sia a nuntak hun sung ngal haubel pa zongh ahi hi. Ahihang Pathian sia ama a cing tuucing pa ahi hunlam he ahikom in lauhuaina le dipkuat huai thute phulthak ciang ngangawn in na molpum le na ciangkhut in kei hong lungmuangsak hi na ci hi Amen.\nTopa sia ih ngalte mai sese ma ah an hong pia pa ahi hi. Ih ngalte mu ngawlna ah pia ku ci bang hi ngawlin ih ngalte mai ah an hong lui pa ahi hi Amen.\nPathian neisa Pathian ii tuu ih hi phot tu thupi masa hi. Tuasia ciang ama inn (tuu huang) sungah a tawntung in thinmuang takin ih teang (om) tu a (v. 6) Topa sia eite atu tuucing hoi pa hi tatak tu hi. (Jn. 10:11)\n4. Topa eite hong damsak pa Yehowah Rapha (Ex.15)\nJehovah Rapha taw kisai sia Rev. W. Khai Tual in kicing takin suaksak ngei zo a, kei tampi kong son nawn buatu hi. Ih minam atu le ka tha ngana tawm kong at hi.\nTopa hong damsak pa, Topa sia eite ii damna hi ci in SRBA in 2011 atu ih thubulphu pi in ih koi hi. Hi thu ka zaak ciang ka lungdam lalawm a, aw ih ngam ih lei atu a kisamhbel sia ma hi ngawl ziam? Hi thulu taw kalsuan tu a teal suapui sya, syamate tung zongh ah lungdam kong ko hi. Pathian in ih kisapbel sia ma hong phawksak hi na cici ing.\nTopa sia eite hong damsak pa hi takpi tu ih uuk na ziam? Ih khensat takpi na ziam? ci in zongh kong dongh nuam hi. Banghangziam cile Topa hong damsak tu ih uuk takpi le ih zui tu, ih nit tu thu pawlkhat om hi. Israel mite San Tupi a kan zawk uh ciang haksatna tam mama thuakin ni thum sung bang an ne ngawl, tui dawn ngawlin senneal ngam sungah khualhaw uh hi. Nuntakna tui Jesu dawn ngawlin, nuntakna an ahi Jesu ne ngawlin khual ih haw zo tu ziam? (Ih lampui tha zo ziam?) Mipite in an du, tui du in, tui omna an omna, pawl dang mun dang ah tai vadel zo hi ngawl ziam? Mipite phunna na za zo ziam? (V. 24) Moses in thinsung takpi taw thungen hi (v. 25) Amen.\nThinsung takpi taw thungen tawng Ih ngen takpi le tui a kha mama (v. 23) sia a kidawn thei nuntakna tui hong suak tu hi. Ih minam bup ih ngambup in damna ih nga natu Pathian in thupiak hong nei hi (v. 24, 2 Khang. 7:14). Tua thupiakte ih zui takpi le eite atu Pathian sia Jehovah Rapha hong hi takpi tu hi. Egypt mi Pathian a bia ngawl mite tungah a tunsak natnate kong tungsak buatu hi ci kamciam hong pia hi.\n5. Ngupkhiatna in Topa aa hi, Salvation is of the Lord\n(Jonah 2:9, Ex.14:13, Ps.3:8 KJV)\nJonah nuntakna tawm en pak tawng. Jonah sia Pathian sawlna a nit ngawl ciang lametna ngangawn bo liangin haksatna thuak hi. Leitung thu taw ngaisun leang ngasa pui ngil sungah nuntak thei natu lampi om ngawl hi. Hi hi, suapuite awng, Pathian sawlna ih nit ngawl ciang lametna tam veipi tak ih taan hi. Leitung vai bangin Pathian in thu hong khen hile nuntak zawk nawn ngawl natu khialna le mawna taw a kidimte ih hi hi. Pathian hong hesuakna hangin kisiik kik thei natu tunidong ciang nuntakna hong kopnate tel in ih khialnate pan Jonah bangin kisiik in Pathian hong thupiakte ni tawng, zui tawng. Tuabang ih hile Pathian sia ngupkhiatna hong pia pa suak takpi tu hi. Ih minam bup in ih khialnate phawk tawng. Ih minam bup in ngupkhiatna sia Topa kung pan hong pai hi hong ci theisak kim tahen.\n6. Zawna sia Topa aa hi Yahowah Nissi (Ex.17:15)\nThu masa ih son sa bangma in zawna sia Topa kung pan bekin kinga thei hi. Ngalsim tu in a kingingsa a om ngalkapte le siphu leangteTopa in panpui buale a lui thathong ahi hi (Pau 21:31). Zawna ih ci sia mi pawlkhatte nguallel bangin tai napi zawna, ngual zawna hi thei hi. Pawlkhatte a zo kisa, ngualzo kisa in dedel hi napi lelna, ngual lelna hi thei hi.\nSaul kumpipa in Pathian thu a nit nawn ngawl ciang Pathian in ama a laih tu Jessi tapa David a tealna thu a zaak ciang David thalup tu in dedel hi. Zo kisa in dedel napi a lel hunlam kiphawk tha ngawl hi. A tai theampo zongh a lel man hi siat ngawlin, a del theampo zongh a zaw man hi siat ngawl hi. Phak laak manin zongh a dedel na hizaw thei hi.\nThukhupna: Zawna, ngual zawna hong pia pa sia Pathian a hina phawk tek tawntung tawng. Pathian atu ih sep ngamna tatan ah a kisamh bangin ama le ama hong kisik lel tu ahikom seam ngam tek tawng. Pathian tuu huang sungah ih om le a tuute atu ama sia tuucing pha pa ahi hi. Topa thupiakte ih ni le ama sia eite hong damsak pa hi tu hi Amen.\nHeaktu: The Siyin Baptist sungpan akila kik hi.\n« Burmese Bible School Hon Poai\nJesu Ih Na Lamdang Vawtte »


url: =Tuni Pasian Kammal (April 11, 2018) :: ZOMI DAILY\nTuni Pasian Kammal (April 11, 2018)\nposted on 12 April 2018 at 7:17 am UTC+9:30 Lomkholna: Biakna, Kammal, News\nKa thuum khit ciangin, “Ka hehpihna thupha in nang ading a kicing hi, ka vangliatna in thanemna ah a kicing hi,” ci-in thu hong pia hi. Tua ahih ciangin Khazih’ vangliatna in kei tungah hong tun’ nadingin ka thanemna hangin ka kisaktheih zawk nading ka utzaw hi (2Cor 12:9, TDB).\n1) Thu-um mi siangthote in natna, hamsatna a thuak khalo ding i sak hun om thei hi. Jesus gumpa honpa in i sankhit ciang a na theilo a cidam lua khia mahmah ding a kisa zong kiom thei hi. A hizongin i lametna le ngaihsutna tawh a kilehbulh hun tam veipi om hi.\n2) Lungdamna thugenin Kha Siangtho vangliatna tawh cinate damsak, dawite hawlkhia, Jesus Christ lungdamna thu hangin vangliatna tawh na lian tampi a sem Paul in zong damlohna ling khat na nei hi. Tua ling natna hangin a thanemin zawngkhal kisa lua a hih manin a damna dingin thum vei Topa tungah thungen hi.\n3) Paul in thum vei thu a nget khit ciangin ci-le-sa tawh ama deihna ngahlo hi. Pasian in dawngin “Ka hehpihna thupha in nang ading a kicing hi, ka vangliatna in thanemna ah a kicing hi,” ci hi. Ci-le-sa tawh enleng Paul pen a guallel bang hi.\nPaul thanemna ah Pasian hehpihna le vangliatna a kilatna ding a hihi. Damlohna, hamsatna le lungkhamna i tuah ciang cihna ding dang theiloin Pasian tawh i kinai zawkna a hih leh ei adingin tua pen Pasian thupha hi.\nPasian tawh hong kinai zawsak Pasian kiang hong tun khat peuhpeuh pen thupha hi. Na damlohna le lungkhamna tawh Pasian kiang zuan in. Pasian hehpihna le a vangliatna na mu ding hi. Amen\nPrevious: Algeria gamsung ah vanleng khat kia, mi 257 takin sihlawh\nNext: Vondeih Kep Ding – 143 (Dimno’ Pa)


url: =China ah pasal khatin naupangkhat inndawl 3 pan lawnkhia, amahzong tuaksuk :: ZOMI DAILY\nposted on 29 January 2019 at 9:35 pm Lomkholna: China, News, Sawltak, World\nChina gamsung aom Shopping Center khat ii inndawl 3 na panin pasal khatin numeino khat lawnkhia hi. Tuakhit ciangin amahzong tuaksuk cih SCMP pan kiza hi. Hih thupiang pen Saturday sunlam in China, Guangdong Province sung aom Foshan City sungah thupiang ahihi.\nLocal Police te’n Statement ah akhahkhiatna ah tua pasalpa pen sumbat, leibat (heavy financial pressure) ahih manin, amahleh amah aki sihbawlsawm cimawk uhhi.\nHihbangin buaina apianlaitak CCTV panin Video Record kibawlkha a, tua Video Clip zong Chinese Social Media tengah kithehzak pahhi. Inndawl 3 na, Third-floor Balcony panin lotkhiat athuak numeino pen dailenbuk “Toilet” panin hong pusuakkhia kici hi.\nVideo: A young girl is being treated in hospital after being tossed over a third-floor balcony at a shopping centre in southern China by a man who then leapt after her. The incident happened about noon on Saturday in the city of Foshan, Guangdong province, local police said in a statement.\nTuabangin Toilet panin apaikhiat laitak in pasalpa in pummatphei a, Balcony panin lawnkhiaziau mawk hi. Tua alotsukziau naupang pen amahtawh kinaina aomlo, theihkhak ngeilohkhat hi a, leibat haulua alung zinglua in amuhmawk naupangkhat mancip in innnuai ah alawnsukziau hihtuakmawk hi.\nTuazawh asawtlo in amahzong tuaksuk hi. Kamphatna tawh tua numeino pen silo bilbel a, akiatsukna hangin alu leh atawbo liam kici hi. Alawnkhia pasalpa zong silo in, ahi zongin aguh pawlkhat kitan kicihi. Police te’n tuapa pen mansuakpah uh cih kiza hi. Sawltak #zomidaily\nPrevious: Malaysia, KTMB Quaters meikanggawp, mi 30 val innneilo dinmun tung\nNext: Teamwork a omtheih nading thu nam (24) ~ Hau Khan Mang


url: =Sihkohna le dahpihna: Rev. Tun Khan Zam (Tungzang) :: ZOMI DAILY\nposted on 29 June 2017 at 12:37 am UTC+9:30 Lomkholna: Dahpihna, News, Zomi\nZogam, Tedim gam huam Tungzang khua mi Rev. Tun Khan Zam , Naulak beh (Kum 60), Founder and Senior Pastor of Tungzang Jireh AG, in June 27,2017 (6:00am) hunin Yangon pan hong nusia ahih manin Tongsan Media Group pan Dahpihna i pulak hi.\nSiapa pen abeisa 1974 hun pawl a Tedim gam khanlawhna tungtawn in Tungzang khua pan a piangthak masa or gah masapen pawl hi in, tua hunin tangvalno lai tak ahi hi. A pianthak ciangin Tungzang Baptist pan kihawlkhia ahih manin a sawtlo hun sung mahin amah le hong nusiasa Rev. Thang Khan Mung (Senior Pastor of Shalom AG, Yangon) tawh Tungzang AG pawlpi phuankhia uh hi. Tungzang Jireh AG pawlpi kipat akipan pawlpi Pastor semto pahin hong nusiat ni dong Kum 40 sung Senior Pastor sem hi.\nTungzang khua ah biakna pawlpi 5 bang om in, sehli suah sehthum (3/4) pen AG pawlpi hipah hi. A sihni ciang dong mah a pawlpi it in, a pawlpi miten zong it mahmah uh hi. Zogam Khanlawhna tungtawn a piangthak khat ahih bang mahin khamangthang veii in gammial nasep lam lunglut phadiak hi.\nSiapa Rev. Zam pen Zogam AG pawlpi Pastor sung zongah mi masa khat ahih banah apawlpi khangto le member ahau pawlin kiciamteh Pasian nasem lawhcing khat ahi hi. Pawlpi sung bek hi loin, beh le phung, khua le tui ading khantohna vailian tuamtuam muhkhiatna le sepkhiatna tampi a nei khat zong ahi hi.\nPasian nasemte lakah a lungduai mahmah pawl hi a, Khangham le khangnote akipan numei naupangte tawh kithuah thei Siapa ahi hi. Khuahun luanzia zui in nungta thei in, khangno te pattah nopna le thapiakzia siam nahmah phadiak lai hi.\nPasian lam honsakna tawh abeisa 2015 kum sungin Malaysia a om Tungzang mipihte sapna tawh Malaysia pai in khuapih tuipihte thapia in nuamsa mahmah hi! 2016 kumin USA pai in State 20 valah lungdamna thugen in zin kawikawi hi.\nSiapa pen cidam mahmah khat hi na pi’n, USA pan a ciah zawh tukum March – April pawlin Kawlpi Siavuanten a pumpi tungah natna gil khat mu uh hi. Kawlpi pan Yangon zato lam zuan pahin kibawltheih zahzah in kibawlto hi. A natna zekai lua ahidiam upmawhna zahin noptuam lam manawh lo ahih manin, June 27,2017 ni zingsang lamin, Yangon a zin tunna\nRev. Nang Khan Tuang ( Pastor of Shalom AG) inn pan hong nusia hi.\nA luanghawm pen June 27, ni sun 12:00 hunin Yangon pan Tungzang khua ah kipuasuak pah in, a kivuina ding Han taih zong a pawlpi mite le khuazangbup in lungkim huaitak in bawlsak khin ta ci hi. Tua bek tham loin, thukizak sawnna ah Zogam Gospel te le Kawlpi Tungzang Innkuante makaihna tawh Kawlpi khuamual pan adiakin Pasian nasem kici peuh mahin Siapa luang huam puanvom silh zihziah in dawnna kinei ding ci hi.\nSiapa Rev. Zam pen adiakdiak in Tungzang JA te le Tungzang khuabup ading minthupi Pasian a it makai picing Tungzang Aksipi khat kisumh ahih manin Leitungbup a om Tungzang Tate khempeuh dah mahmah uh cih kiza hi. A nusiat a zi, atate, a sanggamte, a pawlpi mite le gam sung gampua a om adah akapte khempeuh KST Pasian in na hehnem ciat ta hen!\nPrevious: Pu Pau Lun leh Kei ~ Pu Thangboi\nNext: Malaysia gamsung aom lamzikpi te ah CCTV Camera 100 ki thuahbehding


url: =Gam le Minamte' Phuhpi - Foundation for National Building | Tongsan\nin Biakna + Ngeina, Opinion, Zogam\nI PHUHPI & I PHAHPI TE (Foundations)\n1. PASIAN ( God )\nPasian pen na khempeuh abawl leh acing akem Pa leh khang tangthu ahei ahawl Pa (the Lord of history ) a hihman in Amah lo in ki khuasuak thei lo hi. Kum 1863 November 19 ni a America tual gal a asi galkap 51,000 te ading a kibawl Pensylvania State Gettysburg Hanmual Apna ah American te President 16 na ahi, Abraham Lincoln in minute 2 sung a thugen ( speech ) na ah thupi 4 nana gen a tuate in :\nPasian liim nuai a a om gam (A nation under God )\nTaangpi taangta te phuh ki ukna (Government of the people )\nTaangpi taangta te teel ki ukna (By the people )\nTaangpi taangta te ading. asem ki ukna (For the people )\nci-in nana gen a Democracy i hu laigil, lungput leh lunggulhte na genkhia ahihmanin tulmawh kamciin suak pah hi. PASIAN LIIM NUAI A OM GAM ci in Pasian mah phuhpi phahpi in na nei hi.\nKum 1961 kum In American te a 35 na President pa John F. Kennedy in President angah khitphet in gamsung kalsuan zia ding ngaihsut pih ding in gambup ah mimci teel taangci teel a, ateel milpil misiam 150 lak ah Germany gampan a Hitler thah ding lau a hong galtai German theologian Paul Tillich zong hong sam a, a ciah ding uh ciangin asap mi khempeuh ban nohset a Paul Tillich kiang ah ” Paul aw, nang kong sapna a hangin ” America gam pen Pasian liim nuai a kiphut gam ( America to be a nation under God ) ahih ding lunggulh lua ka hih man hi ” ci ngiat hi. America gam a makaih khempeuh in agam uh Pasian liim leh vang nuai a kiphut gam ahih ding deih lua uh ahih man in nasim a a zat uh a dangka tung nangawn ah ” Ko Pasian muang ung “( In God We Trust ) cih tuang sak uh hi.\n2. THUMAAN NA ( Honesty – Truth )\nA nihna i phuhpi i phahpi ding in Thumaanna a hihi. Makai te leh nautaang khempeuh mimal sim in thumaanna I neih ding kisam hi. Pasian in hih theih hetloh nasep khat nei citciat ;a tua in ZUAUTHEIH LOHNA ahihi. Hih thu bulphuh nuam i hih man mah in Zomi te in Vaphual pen I minam ciaptehna vasa nangawn in i nei hi. Pha hi Thumaan lahna i minam vasa leeng mang sak lo in PHUHPI PHAHPI in nei ni!\n3. KI PUM PIAKNA (Comittment )\nMinam kip khat I siuah na ding in makaite leh nautaangte mimal sim mimal sim in i nasepna i mapan pan napeuh ah i kipumpiak ding kisam hi. Makai nih tawh hithu ka kip sak nuam hi. Esther kumpinu in Babylon gam a a Judah mipih khempeuh thah mai nading thu a theih ciangin, Ni thum sung angtang in thu nangen un. Tuaciangin kei kumpipa kiangah kava pai ding a hih thusia thu hoihlo a kiphel kik theih nading thu ka va sung ka va ngen ding hi “Ka sih leh zong asi ka himai ding hi ” ( If I perish. I perish— Esther 4 :16 ) ci hi. Esther kumpinu in aluang kham in a minam sihpih ding in a hinna pia khia ngam hi. ZOMI Esther te aw koilai ah na om uh hiam?\nA nihna i et ding a kipiakhia makai pa pen England te Prime Minister Winston Churchill a hihi. Germany te gal hongtho in Holland gam hong sim uh ciang in England Prime Minister pa Chamberan in nan ngap lo In aza panin khawl hi. Kumpipa George Vi in 1940, May 10 ni in Winston Churchill Prime Minister ding in koih a, amah’n zong Gal sung Kumpi ( War Cabinet ) ding vai hong hawm pah lian hi. Hih hun laitak lian in bel gamsung mi atam zawpi in “Galdo dah ni, lut zaw ni, mi tawm sizaw, taktak ding hi hang ” hongcih keei uh ciangin Churchill hong kamkaa a thu ( speech ) agen in ah -” I lut ngeingei kei ding hi. I do ding hi. Tuipi tung ah i do ding a mualtung leh zaanglei ah zong i do ding hi.\nTakkheh Kapa tapa hing! Katha kangal, Gim leh tawl, Kasi kanaai, Ka khitui kanaptui leh Ka khuaul ka khuasa hongpia ing; Do lua ni, do lua ni ” hong cih gem gem mawk ciangin kua mah kua mah in do kei ni lut zaw ni aci ngam hong omnawn khia lo in galhanna sisan hong lut ciangin bel asi masa nuam hong kituh ta uh hi. Makai Winston Churchill lawh ahihi. Makaite hang tak a kipiakkhiatna bangzah a thupi leh hupha ! I nasep mapanna tektek ah kipumpiakna neih kul a tua in igam leh i minam kip nading a I phuhpi i phahpi hipah hi.\n4. MUHKHOLHNA ( Vision )\nMakai te in muhkholna i neih ding kisam hi. I makaih I Minam leh I Pawlpi koici kalsuan pih ding cih mukhol in mipi nautaang te zong I muh kholh sak theih ding kisam hi. Lai Siangtho sung ah Eygpt gam pan a Khanan gam zuan a mipih te a makaih Moses pen a mipihte tawh abuai zelzel na uh ahang in makai Moses in ama’ muhkholhna (vision) ahi Khanan gam leh lampi ah a, atuah theih ding uh haksatna teng pen amah kiabek in mu veuvau in a mipihtte a muhkhoih sakzawh loh na hang hipi pen hi. Muhkholh khawm ding (shared vision ) kisam a hihi.\nAmerica gam a saltang Negro mite suahtak ngah zawh kum 100 cinna Pawipi August 28 1963 in Washington DC Lincoln Phawkna Inn tualai zaang pi teng ah bawl uh a mivom bekbek 250, 000 bang ki khawm ziahzuah zen uh hi. Kum 1863 kumpek in Sal pan a Suahtakna ( Emancipation ) ngah zo napi uh Maivom Maikang kideidanna leh kinetniamna ( racism ) pen bei thei nailo thamlo in suksia semsem a Baptist Minister Martin Luther King Jr. leh alawm te makai in nang uh hi. Kum Zacina Pawipi a siim mipi 250,000 tekiang ah “Mang Khat Man Khin Ta Ing” ( I have A Dream ) Ni khat ni ngeingei ciangin Keivom leh Tuuno bang in maivom tate leh maikang tate mualtung , tuipi kiang leh zaanglei ah hong vaak khawm hial hial ta dng uh hi. Mang khat man khin ing ci hi. A mipih te atunpih na ding mun thei in a mipih te zong thei sak, lungtho sak in lawp suah hi. Gam makai, biakna makai te aw, i mipih te I tun piihna ding mim I thei takpi hiam? Muhkholhna VISION I nei takpi hiam?\n5. SEPKHAWM NA (Participation – Team work )\nA nga na i gam leh i minam ading a i phuhpi i phahpi ding pen sepkhop bawlkhopna ahihi. Panmun, Omna leh Sep mun bawl mun i nei tek hi. Politics, Kumpi nasep, Aituam nasep, Biakna nasep cih bangin I nei dimdiam hi. Atung a ih gen sa bangin Pasian bulphuhin Thumaan na leh Kipiak khiatna (commitment ) tawh i sem tek ding hi. Ahizong in akulna munmun ah i sem khawm lingling ding hi. I makai te hong makaihna te a khel lamlam in (negative) la lo- in i sem khawm ding hi.\nLeitung buaina tampi lak ah Pawl 300 val bang kipawlna WCC pen khauh tak leh sang tak a kum 12 sung viilvel amakaih thei Rev. Dr. Philip Potter in hih bang a ka makaih zawh na pen ka neutung a kanu hong pattahna Methodist khasung nuntakzia (spirituality ) leh England gam a ka sangkah lai in cricket ka kimawl a tua in mi khat bek siamna leh aituam vai tawh gual zawhna kiingah zo lo- in panhuanna ( team work ) bek tawh gualzawhna kingah zo bek ahih lam hong hilh hi. Hih thu nih te hang bek in WCC ah kum 12 sung asem zo hing , cingeu hi. Hih atung thupi ngateng i gam leh i minam kilamna ah I neih ding kisam pen ding hi. I makai Zogam Siampi H.E. Msgr Felix Lian Khen in a Zomi pihte hong thuhilhna ah, mapan khop ding hong hihna in taang a ipu ipa te paunak, ” Neek khawm lim, puak khawm zaang ” cih hong phawk sak den hi.\nAkhupna ah Rev Dr. Martin Luther Kiing Jr. In a makaih amivompih te kiang ah I nasep Minam kideidanna (racism ) suksiat ding pen uaikaaikaai lo in kinsep ding hun hita hi. Tua a hihman in; Na leen theih leh leng In (Fly ! !f you can fly) Na leen theih kei leh taai in (Run ! if you cannot fly) Na taai theih kei leh pai In (Walk ! If you cannot run ) Lam na pai theih kei leh zong awmtaal in (Crawl ! If you cannot walk )\nMun khat peuh ah taang loin om het kei in la, mailam nga in kikhin himhim in a ci nuam lua sengseng a hihi. Kong it mahmah ka Zomi pih te aw, tuantual lua khinta hihang ! Khut killen kawm in kikhahsuah Io- in taai khawm dih ve ni. Topa in thupha Hong pia tahen!\nSource: Rev. Dr. S. Pau Khan En, President, GZA\nTags: GZARev. Dr. S. Pau Khan EnZogam


url: =France gamsung ah vuuk limkiatlua in Eiffel Tower zong ki khakcipsak :: ZOMI DAILY\nFrance gamsung ah vuuk limkiatlua in Eiffel Tower zong ki khakcipsak\nposted on 7 February 2018 at 2:06 pm Lomkholna: France, News, Sawltak, World\nIhpu ihpa te’n Piancit acih uh France gamsungah khuahun votlua mahmah, vuuk limkiat mahmah cih AFP pan kiza hi. Vuuk limkiatlua mahmah ahih manin, Eiffel Tower zong Tuesday ni in ki khakcipsak cihi.\nEiffel Tower pen leitung gamtuamtuam panin Tourists tampi a endingin apainop phadiakna Tourist Destination minthang mahmahkhat ahihi.\nVuuk kiatna hangin Northern France sungteng ah khuasung kikawmna zong nawngkaisak mahmah in, lamzikpi tungah Traffic Jam cipsak hi. Paris Region sungtengah Snow vive tawh kidim zihziah in khuahun votmahmah hi.\nMeteo France Weather Service te genn ah Wednesday nibupzong khuahun votsuakding hi ci’n genkhia uhhi.\nLocal Information Service Sytadin te’n Tuesday ni in agenkhiatna ah khuahun sialua, votlua, vuuk tamlua ahih manin, khuasung lamzikpi tungah Traffic Jam bekbek in theihsa 700 km sungbang awkcip zihziah ciliang uhhi.\nParis Bus Serivces tezong Tuesday nitaklam in ki taisak nawnlo in, ki Cancel khinhi ci’n RATP Transport Authority te’n genkhia hi. Wednesday nibupzong khuahun siasuak dingin ki ummawh ahih manin School Bus tezong ki taisakloding cihi.\nMeteo France te genna ah Snowfall pen tamsemsem dinga, khuahun pen vot tektek dinghi. Temperature pen Minus 10 Degrees Celsisu (14 degrees Fahrenheit) dongah kiamsukding in ki lamen hi ci’n genkhia uhhi.\nMonday ni inzong Paris khuapisung khempeuh vuuk in tuamcip khinhi. Scandinavia lampan in huihvot in nawkkha ahih manin khuahun pen avotgawp hi ci’n Forecaster Sebastien Leas in genkhia hi.\nMeileng vaisai ahi Rail Operator SNCF te’nzong High-speed TGV Lines khempeuh lauhuai ahih manin, ki hattaisak loding a, damtak in ki paisakding hi ci’n genkhia uhhi.\nSouthern Paris, Essonne khuapualam ahzong Truck Driver tampitak awkcip uh a, lamzikpi tungah zangiak uhhi. Truck Driver Mehdi Benomar akici khatin agenna ah nitaklam 4:30pm hunpawl akipan ka awkcip uhhi. Khuahun pen vot mahmah in, nekding omlo, dailenbuk cihzong omlo. Banghun ciangin hihphual panin ka paikhiathei uhdiam, kitheilo hi ci’n AFP te tungah genkhia hi.\nTulaitak pen leitung gamtuamtuam ah khuahun angei banglo in, khuahun siamahmah hi. Spain gamsung ahzong khuahun votlua mahmah in, vuuk kiagawp a, vanleng zong 70 bang ki Cancel cihi. Indonesia gamsung ahzong huihpi leh guahpi in nawkgawp cih kiza hi. Japan gamsung ahzong nungsungteng vuuk limkiat mahmah a, abeisa kumte sangin khuahun nakpitak in votzawtham kici hi. Taiwan ahzong zannitaklam zinlinggawp in mitampi mangciplai a, cimawh dongtuak tammahmah uhhi. Sawltak #zomidaily\nPrevious: Myanmar, Kayin State sung aom gamvai nasem Party 4 te khatin kigawmkhawm\nNext: Hongnai semsem: ZBC Hymnal Singing Competition


url: =Asia gamsungah Pagoda asangpen in akiciamteh khat meikangtum :: ZOMI DAILY\nposted on 15 December 2017 at 6:30 pm Lomkholna: China, News, Sawltak, World\nAsia gamsung ah Buddhist biakna te ii biakinn asangpenpen in akiciamteh “Buddhist Temple” khat nung Sunday ni in meikangtum mawk hi. Hih Buddhist biakinn pen “Asia’s tallest Pagoda” ci’n aki ciamteh hi a, singvive tawh akilam “Wooden Pagoda” khatzong ahihi.\nTua meikatna Lingguan Mansion Complex pen pen China, Sichuan Province, Mianzhu khuasung ah aom hi a, Sunday 12:40pm hunpawl in meikuang akipan hi ci’n Local Government te’n Statement akhahkhiatna ah pulakkhia uhhi.\nHih Pagoda pen Asia gamsung ah asangpenpen in akiciamteh ahih mahbangin dawl 16 Storey tak apha hi a, tuateng avekin mei in kangtum in vutlevai suakziaumawk hi. Firefigter honkhat inzong meiphelhding in kithawi uh a, ahi zongin nai 4 sungbang meiphelh in buaipih mahmah uh a, akangding teng kangtumkhin veve hi.\nHih meikatna hangin mihing asi aliam kuamah omlo cisam a, ahi zongin Building Structure khempeuh avekpi in ki siacip cihi.\nStorey 16 apha Pagoda asangpi bekthamlo, agei aom dawl 2 apha thungetna in akizang “Prayer Hall” khatzong mei kangtum hi.\nMore: Asia’s tallest, centuries-old wooden pagoda burns to ground\nHih Pagoda pen abeisa Ming Dynasty (1368–1644) hunlaipek in akilam kici a, kumzatampi tak a upakhin “centuries-old” ci’n aki ciamtehkhat ahihi. Abeisa 2008 kumsung Sichuan Province sungah zinlinggawp in, Magnitude 8 hatna taktawh linggawp ahih manin hih Pagoda zong asiacip ahihi.\nTua asiacip te akipuahsan laitak, Underconstruction laitak hi a, tuapen nung Sunday ni in meikang sawnsawn ahih manin, tu’n abeisial kilkelta ahihi. Meikuang akiphelh khitciangin akhuam pawlkhat vommengmangsa bekin cianlai cimawk hi.\nHih meikatna ahangpen akitheician in kitheilo hi ci’n Government te’n agenkhiat uh hi a, tudongmah bangmah genbehna kizakik nailo hi. (Note: abeisa Sunday ni thupiang hi, Breaking News cihbang hilo hi. Atheikhin, azakhin, amukhin, asimkhin zong tampi omthamding hi. Tuate adingin hongki suaksak hilo hi 🙂 Sawltak #zomidaily\nPrevious: Malaysia gamsung Election hunciang buaina aomleh sepziading kisin kholhna nei\nNext: Malaysia, Banting innsungah mi 4 thatin ahaltumpa kimanta


url: =Family Classes Archives - Global Taekwon-Do United Kingdom\nGTUK : Family Classes\nSaturday Taekwon-do Blast! with Master Auciello Family Class See recorded video here:\nSaturday Taekwon-do Blast! with Master Auciello See recored video here: Family Class Sat 22nd August 11am\nDistance Training July 24, 2020\nGTUK LIVE Family Taekwondo class with Mr King VI from Wellingborough Taekwondo Club via Zoom and FB Live Sat 25th July 11:00am\nGTUK LIVE Bite sized Family Taekwon-do class Everyone can join in with Master Auciello! via Zoom and FB Live Sat 18th July 11:00am\nDistance Training July 10, 2020\nGTUK LIVE Bite sized Family Taekwondo class Sat 4th July 11:00am STAY IN! STAY SAFE and DO TAEKWON-DO!\nGTUK LIVE Bite sized Family Taekwon-do class. Everyone can join in with Master Auciello! via Zoom and FB Live Sat 4th July 11:00am\nGTUK LIVE Bite sized Family Taekwondo class Sat 27th June 11:00am\nGTUK LIVE Bite sized Family Taekwondo class Everyone can join in with Master Auciello! See recorded video here: Sat 27th June 11:00am\nGTUK LIVE Bite sized Family Taekwondo class Sat 20th June 11:00am\nDistance Training June 19, 2020\nGTUK LIVE Bite sized Family Taekwondo class Everyone can join in with Master Auciello! via Zoom and FB Live Sat 20th June 11:00am\nDistance Training June 12, 2020\nGTUK LIVE Bite sized Family Taekwondo class Everyone can join in with Master Auciello! via Zoom and FB Live Sat 13th June 11:00am\nDistance Training June 5, 2020\nGTUK LIVE Bite sized Family Taekwondo class Everyone can join in with Master Auciello! via Zoom and FB LiveSat 6th June 11:00am\nGTUK LIVE Bite sized Family Taekwondo class Everyone can join in with Master Auciello! via Zoom and FB Live Sat 30th May\nGTUK LIVE Bite sized Family Taekwondo class everyone can join in with Master Auciello!via Zoom and FB Live Sat 23rd May 11:00am\nDistance Training May 15, 2020\nGTUK LIVE Bite sized Taekwondo class – everyone can join in with Master Auciello! via Zoom and FB Live Sat 16th May 11:00am\nGTUK Taekwondo Class LIVE Bite sized class – everyone can join in with Master Auciello! See recorded video here: https://www.facebook.com/richard.auciello/videos/10157145599915812/ Sat 9th May 11:00am STAY IN! STAY SAFE and DO TAEKWON-DO! “Don’t miss this, keep training, stay strong physically & mentally, encourage your #GTUK #Taekwondo friends to join in via social media 🥋👊 …and if […]\nGTUK Family Taekwondo Class LIVE Lesson ‘Sparring Techniques’\nDistance Training May 1, 2020\nGTUK ‘Sparring Techniques’ Taekwondo Class LIVE Lesson See recorded video here:\nGTUK Family Taekwondo Class LIVE. Bite sized class – everyone can join in with Master Auciello!\nDistance Training April 24, 2020\nGTUK Family Taekwondo Class LIVE Lesson See recorded feed here: Bite sized class – everyone can join in with Master Auciello!\nDistance Training April 11, 2020


url: =Download Lagu Zeisu Pahtawi Ni Full Album Zomi Gospel Song Lyric MP3 Musik Terbaru - Mp3Juice\nDownload Lagu Zeisu Pahtawi Ni Full Album Zomi Gospel Song Lyric\nDownload Zeisu Pahtawi Ni Full Album Zomi Gospel Song Lyric Mp3 Gratis, Ada 15 daftar lagu Zeisu Pahtawi Ni Full Album Zomi Gospel Song Lyric yang bisa anda download. Dapatkan Zeisu Pahtawi Ni Full Album Zomi Gospel Song Lyric dengan bentuk seperti mp3 serta mp4 dilengkapi dengan kualitas terbaik tentunya hanya dalam website mp3juice.wikimedan.com.\n2.82MB 17 November 2020\nZOMI SONGSZEISU PAHTAWI NI Part 2\n21.55MB 27 May 2020\nZomi Worship Song Collection 2021\n3.04MB 22 January 2021\nZomi Worship Song II Biakpiakna Lungtang II MangSian & Rebacca Nembawi II\n4.46MB 19 June 2020\n12.Zeisu Hongsuak - Dorcas Unau with Lyric\n1.77MB 17 November 2021\n6.41MB 30 April 2021\nNaungek Zeisu New Carol Singing\n1.46MB 13 December 2021\nzomi song , Aw Jesu Ka Bangkim\nNuam Sing Topa\n4.06MB 23 December 2020\nLate 23 - Vung hoih ,Tung Pu\n3.52MB 22 December 2020\n3.25MB 24 December 2021\nEITE' GUMPA Sian & Group Lyrics\n3.95MB 03 December 2021\nHONG ZANG IN #Gospelsong #davidkhen\n4.44MB 04 July 2020\n08 Siannu - Nong Itna Vang Tawh\n4.35MB 14 June 2020\nZomi song-hong tonpih in\n4.78MB 24 August 2020\nSekian ulasan dari lagu Zeisu Pahtawi Ni Full Album Zomi Gospel Song Lyric, kamu bisa streaming atau Download Lagu Mp3 melalui online dengan cara mengubah video youtube menjadi mp3 yang ada dalam halaman ini, meskipun begitu jangan lupa untuk memperoleh Zeisu Pahtawi Ni Full Album Zomi Gospel Song Lyric secara legal lewat itunes, joox, spotify demi menghormati pencipta musik tersebut, kamu bisa mencari lagu kesukaan yang kamu inginkan lewat kolom pencarian.


url: =Thuthak Tomkimcing 30 June 2014\nA. ZCD GS leh Zomi Taangh Ciing puanpi kilawm'\nZomi namsung ah tangtawng pan in pupa patsa khutma pan piang aminthang nam puanpi Taangh Ciing puanpi leh ZCD Pu Gin Kam Lian kilawm ta hi. Census hun in Kawlmang pa innsung kultawng tektek mun ah U Khin Yii maitang tektek ah dingto khiamkhuam liang in Zomi code ding leh minam kikhum na ding adong giapgiap pa ahihi. Zomi in code om nailo,neilo ci leng koiah' kigelh kikhumding cih adong giap amah Pu Gin Kam Lian bek ahihi. Taangh ciing Puanpi tawh kilawm ta hi. ZCD ah Pu Cin Sian Thang pen ZAM makai natawh Malaysia pan in Pasal tung ah Pasal' Mitung ah mi cihna Zomi te thupi sak Taangh Ciing pia khinzo uh hi. Tu tung in zong USA Zomi khawmpi ah ZDC GS zong Zomi pasal lak ah pasal' mitung ah mi US om Zomi te in a lamdang tak in vansang om zingsol pi bang in alap sang na leh Pahtawina Award atuam vilvel in piakna BBC, VOA, RFA pan in kiza ding cih akingak linlen ahihi. Ama in tutung hongsilh tanghciing tawh kibang pen mimaimai te silh puan kikhui design ahihban ah USA om zomi te piak hilo ahihi. Mi maimai silhloh puan namdang bawl, Zomi khutma suak ahilo Biakna sya te puan, Degree ngah te puan, Dr puan tampi om hi a, tua te tawh kibanglo puan minthang ei Zomi te in ineih Taangh Ciing bek ahi hi. Leitung minam khempeuh in in ei adan neilo hi.\nB. Atheih nophuai Pateh/ Papaak nektheih zia nam thu.\nZogam ah a kibawltawm ahilo pateh nek theih te in Singtung pateh leh leipan piang pateh namnih in kikhen hi. Akine thei pateh nam te in Papaal, Pakhawl, Palaivom/Pakhukbok Patung, Panaai, Pakep, Pa Aktui, Paseng selnel, Pasan,Pasii Pamua cih te ahihi.\nPapaal pen singtung pa hi in khuapi guahzuk cil in zomual dawn singmut tungah po masa hi . Amel sandup pian in ahing akeu in kine thei hi. Champhai bang ah tampi man mahmah hi.\nPakhawl pen tuukpi guahtui tamsung in ahon in mun khat ah apo khawm liliai agim namtui hiauhiau ahihi. Liim mahmah hi.\nPalaivom/ Pakhuk bok ahih leh tuuk hunsung mah in po hi a, amah bek po in akhuk ataw bil bok in lian mahmah thei hi. Agol alian te lawh beu no cia pha zo hi. Akung zong lian hi.\nPatung icih leuleu te tungtun omna ah po uh a, tuuk hunsung mah in po hi. Agimnam pen tungtun lei gimnam in akhatvei ane khin ten tamvei pi duh kikkiklo thei hi.\nPanaai akicih pen tuuk hunsung mah in ngalbawk mualbo lak ah po hi. Amelsan in naai nei a, anaai te kang in tuibang in luang hi. Hih tezong kine thei ahih hang in Panaai te nalawh te mong tawm sikliam in la anai luang khia khinsak in. Tua teh asial in zong kine thei hi. Hul phawlphawl hi.\nPakep a kici pen amel kang in khawlpo lilai hi.Na nak tawh na-am le cin akha gimnam dinghi. Pakep pen anuu leh apaa kikhen in namnih pha hi. Apaa kici Pakep te a sunglam en lecin zi-ing kivang mahmah ding hi. Hih Pakep veve ahih hang in asunglam azi-ing kivang tak in aomte nekei in aktui min nailo in kisi thei cihi. Pakep amelkang azi-ing sunglam na et teh aziing mahmah aa,om te akine thei te ahihi. Kithei khial kha baih mahmah in kizuak /kihuan khial kha thei den pakep ahihi. Azi-ing ziing pakep bek en in huan in ne bek in.\nPa Aktui kici te taak singkung po na nuai ah tuuk hunsung in po nuam mahmah a, amel naaimel leh san kithuah in aktui bang in tungzol peupao hi. Mei ah em in zong kine thei hi. Ahihhang in emh ahi aa, huan ahizong in a minphaang pi in na nek leh kihai thei cihi. A nekha in ahai ngei Zomi om khin hi.\nPaseng senel akici zong amel kang pingpheng hi a, Pa aktui popo na mun ah po nuam hi. Api cin ciang singkung kaa bang in ka zeizai in om hi. Hih Paseng senel kici te na huan ciang in tuisa kholsak in la nai/daak thum sung huam in tua teh kine thei pan hi.\nPasan pen namtampi om hi atamzaw kine theilo vive ahihi. Akine thei nam pawlkhat om a, tua te Papaal, Patung, Pa khukbok cih tetawh kihuan khawm theilo hi. Mintheilo ci hi.\nPasii pen phalbi hun ah po hi a, singluang tung tampipi amel neunono in po hi. Ahuan na tui liim mahmah hi a, sawtpipi huan taleng zong nipmahmah cih omlo in gaw bekbak hi. Champhai ah haikhat R 20 bang man kicihi.\nPamua pen tuuk hunsung in apo hi a, kinee thei ahihhang liim kisa lo hi.\nAtheih huai thu ah Pateh khempeuh nalawh teh abul lam teng letmat 2 ciang lakei inla pai in' Tua pateh taw abok bilbel sung ah ama khan khiatna zatui om ahih man in nek ding hoihlo hi. Na up kei leh Pateh namuh teh ataw bokbilbel teng nakhut cin nih tawh deh le cin akang simpian dikdek tui nakhut cin tungah om ding hi lek khakei in. Lau huai hi.\nZomi pupa in pateh alawh uhteh akine thei leh akine theilo atheih na ding in apateh lawh uh pen phelkham in agim na-am masa uh a, agim naam nei vetlo pateh te paipah uh hi. Agimna nei akine thei pateh te akimuh ma ma limh in namviauviau hi.Ahihhang pateh namtampi huamkhawm in ne ngeilo uh hi. Alung hihmawh pian pateh te kawlkaiteh/ Kaithumteh tawh huamkhawm uh a, tua pan ne pan uh hi.\nC. Kachin Galtai te camp 7 neek leh dawn kita sam ta.\nTualgal hang in kidona mun kiim ah a om kachin khua mi te galtai na camp 7 te tulaitak tuuk hunsung in neek leh dawn zatui zahaa tampi kisam in om uh cihi. Bridging Rural Integrated Development and Empowerment( BRIDGE) ၊ Kachin Baptist Convention(KBC)၊ Kachin Relief and Development Committee ( KDRC) ၊ Kachin Numei kipawlna (KWA) ၊ Kachin khantohna kipawlna (KDG) ၊ Lainatna myanmar kipawlna pan in (KMSS) ၊thusuah tangkona bawl khia uh hi.\nD. UNFC ,NLD leh 88 te Thaigam ah kimukhopna nei ding.\nUNFC, NLD leh 88 Makai te Thaigam sung munkhat ah kimuh sawm uh cih kiza hi. Amun leh ahun akimu dingte sayin kiciantak in kithei nailo ahih man in thukan te in kua zaw tawh kizomding cih theikhol lo kici hi.\nE. Nisim Nupa kimai tai den te mah sumlut tam'\nNisim in nupa kimai tai zoden te mah sumlut tam hi. Numei ahi a pasal a hi zong in nasep kuan leh vaiciah hun sim in kikha, kidawn vankisang in kam khum tawh kiho den te azi in sum kholsiam a, apasal in sum zonsiam hi. Pasal kisap na azi in telsiam in Azi kisap na leh kitaak lah na pasal in tel siam aa, aki huh tuak nupa te antaw ngeilo, sumleitawi ngeilo zaw deuh uh hi.\nF. Hakha ah meitha khuah mahmah kizang tading.\nHakha ah khuaphe meitha khuah pai mahmah asawtlo in kizang/ kihawm khia ta ding cih kiza hi. Meilam nasem te gen na ah Transformer athak khat nei thak man uh hi a, tuitha akicingzah ding leh meikhau akiciang' kisam zah ding om nailo kicihi.


url: =Lai Siangtho leh Apocripha laibu te thu :: ZOMI DAILY\nposted on 31 December 2017 at 6:59 pm UTC+9:30 Lomkholna: Biakna, Dimlunzam, News\nHebrew te LST pen bu 24 pha a, thuciam lui bu 39 tawh aki bang hi. Amau a pen ‘Tanakh’ kici hi. Samual bu nih pen bukhat suah uh a, Hosea pan Malachi bu 12 pen bukhat suah uh hi. ‘Tanakh’ bu tawpna pen Khangtangthu bu hi.\nApochripha bu 13 pen thuciam lui leh athak hun kikal (intertestament period) a ki at ahihi. RC in zong avek in azang khin uh hilo hi. Atunglam in thuciam lui tawh Apochripha bu tawh bukhat in aki nei khawm ngei hi a, ” The council of Trend” pan in aki khen khia ahihi.\n+Jewish community te in Rom3:2 na ah akigelh vunatna angah mite in Pasian kiangpan kamsan nangah uh hi cih tel ahih man un tua Apocripha laibu pen Pasian kammal in sangzolo uh hi.\nTaanglai Jew makai masa te ahi Philo leh Jehosephat te ahi zongin Pasian humop ahihloh lam nanial uh hi. Jew te in hih laibute aki at ma tham in Prophetic gifts Pasian hopih na te bei ta na ci uh hi.\nDeadsea scroll akimuh khiat in, LST leh Apocripha bute, adang copy atuamtuam zong aki mu khia hi. Tuahun pek in RC ten Pasian humop hi kei ana cihsa uh ahihi.\nPawlpi pate in zong sanglo uh hi. Hebrew pan alek khia ahi aminthang scholar, Latin Vulgate bawlpa Jerome in zong nohsep lua in agawm khak uh hang Pasian humop hi lo hi ci in na sang hi.\n1st century pan 4th dong Church Father te khat in zong sanglo uh hi (Origen, Cyril of Jerusalem, Athanasiua te), Sawltak te in zong sanglo uh ahih man in, tua thubu sung pan khatzong ki quote kik lo hi.\nZeisu in asanloh na:\nTopa Zeisu in Luke 11:49_51 na ah Prophet sisan tawh a nuntakna uh apiakhia teng agen ciangin, Abel pen Zechariah dong na ci hi. A thu in ahih leh Shemai tapa Uriah zong Pasian min tawh kamsan na hanga sihna thuak atawpna pen hi a, Jeremiah 26:20_23 sung ah kimu thei hi. Ahangpen Hebrew LST pen i gensa mah bangin, Khangtangthu tawh honh khup ciang abu tawpna pen akhen tawpna ah Zechariah suang tawh akidenlupna thu anunung pen ahih man in Jeremiah pen alai ah hong om suak hi (2Chronicle 24:20_21).\nTua ahih man in Topa Zeisu in hih Apochripha bu agelh te kamsang in na ciamteh lo ahih na ki lang hi.\nHeb 1:1_2 Taanglai pek a ki gen khol acih ciangin thuciam lui leh thak kikal a te ahih loh lam ki lang hi.\nMitphial (Magic) zatding hanthotna Tobit 6:5_7\nPiakkhiatna tawh mawhmaisakna Tobit4:11;12:9\nMisisa te ading sumpiakkhiat ding Maccabees12:43_45\nLai at te in nalamdang bawlna tawh alaiat uh kipsakna omlo. Genkholh na om lo, tangtunna zobg om lo. Messiah hongpaiding leh thuman thutak genna om lo. Tua hun laitak in Israel mite sungah Pasian kiangpan kam asang khat zong aom kei uh hi ci in Maccabees 9:27; 14:41 ah ki at hi.\nA hizongin hih labu i neih man in khialhna hilo. Jews te in tangthu bu ding in kem uh a devotional dingin zong izat hangin khiahna om lo ci hi. Ryan Turner i google ah at leh laiat dang tuam tuam pan gawmtuah in tomlak hi. Dim Lun Zam (Siama Zamnu)\nPrevious: Nang na lum in, kei tho ning ~ Peter Suumpi\nNext: Tedim veeng thak ~ Dr. Dongno\nKhedan hong piak nuntakna’ thugil (4) te


url: =Khyong sang Ep17 - Natok24.Com\nKhyong sang Ep17\nHome › Videos › Khyong sang Ep17\nBlade Man | 아이언 맨 EP 17 [SUB : KOR, ENG, CHN, MLY, VIE, IND]\n시원한 보이스 정준영&윤하의 듀엣! '달리 함께' ♪ 슈가맨 17회\nKha Khong Khon (ENG) EP.16\nKU KAEN SAN RUK (ENG) EP.15\nរឿង ខ្យងស័ង្ខ ធានាថាល្អមើល\n[ICanSeeYourVoice3] UCC Avengers! MIO ‘She was pretty + Tell Me’ 20160701 EP.01\nDownload Khyong sang Ep17 Full Hd Video Song, Movie, Natok, Trailer, Download Khyong sang Ep17 Full Mp4 Video Song, Movie, Natok, Trailer, Download Khyong sang Ep17 Full Mp3 Song, Download Khyong sang Ep17 Full 3gp Video Song, Movie, Natok, , Trailer, Download Khyong sang Ep17 Movie All Song HD MP4, 3GP, Mp3, Download Khyong sang Ep17 Full Mp3 64 Kbps, 128kbps, 192kbos, 320kbps, Download Khyong sang Ep17 Album All Video Song And Mp3


url: =Zogam (Chin State) khuapi Hakha in a ngahna | Tongsan\nZogam (Chin State) khuapi Hakha in a ngahna\nHakha in Zogam khuapi a ngahna (or) Zogam khuapi Haka ah akituahna tawh kisai mimal kingawhna leh kimawhsakna zong om zeuhzeuh hi. A thei cian pawlkhat om dinga, a telcianlo zong ki-om thei ding ahih manin hong suaksak hi-ing. Pu Moong (Col. Khen Za Moong) nangawn in hih vai tampi na genlo hi. Banghang hiam cih leh tua hun laitak in amah hih vaisai pawl ah na kihello, mundang ah na om ahih man ahi hi. Hih vai ah mawhsak nading tawm mahmah kha ding hi.\nZomi sungah atheitel zawdeuh Dr. Vumson in Zogam khuapi Haka ah akituahna thu Dr. Lian Hmung Sakhong laibu tungtawn in ana thukikna, manlo asakna Manglai tawh na gelh hi. Hih anuai-a lai pen kei mimal muhna hilo in Dr. Vumson gelh bang a Zolai tawh alem thei bangin hong letkik hi-ing. (Dr. Lian Hmung Zakhong in alaibu sungah, “Hakha pen Mangkangte hong tuncil a kipan Zogam khuapi (nisuahna lam) hong suak hi,” ci-in gelhmawk ahih manin tuatawh kisai thuhkikna lai hong gelh hi-ing.\nKei theih batna ciang ah Haka pen 1964 kum masiah Zogam khuapi suak ngeilo hi. Tuathu honggelh suk ning. Mangkangte’n Zogam honglak ciangin Thangmual ah phualsat masa uh hi. Sihzang leh akim apam teng hongzawh ciangun amakai galkap maang Gen. White kici pa’ min tamsak in Thangmual pen Fort White na ci uh hi. Tua Fort White pen Sihzang kual sungah om hi. 1892 kumin Sihzang leh Tedim lam ukpi makaite kipawlin hong uk Mangkang Ulian Carey na suamsawm uh hi. Tua vai ah mapangpite in Kaptel pan Thuam Thawng leh atapa Pau Dal, Heilei pan Khan Dal leh Sihzang ukpite ahi uh hi. Amau tengin Carey tungah hong pai in letsong hong pia nuam ung ci-in na sam uh hi. Ahih hangin akiciam ni un Carey pen atung siahte’n mundang pai ding nasawl ahih manin amah tangin Rakhai mi (Arakanese) Myo-Ok hong pai ding cihiau hi. Asuam dingte in zong hih Myo-Ok pen Mangkangte’ ading nasem mikhat ahih ciang suam veve ni ci-in khensat uh hi.\nTua ciangin Lusei, Haka, Tlasun, leh Zahau ukpite zasak uh a, amau zong na thukimpih uh hi. Tua misuam na huhau-in Mangkangte in a phualpi uh Falam ah tuahto uh a, Zogam khuapi nasuak hi. Tualaitak in Zogam (Chin Hills District) pen Tedim, Falam leh Haka gamteng huam hi. Zogam galkapte in Falam ah kiphualsat uh hi. Tua galkapte lakah vaite leh tualmi kihelh zau-in omkhawm uh hi. Tualsung mite hong zakhan masiah a maikai zalian zawdeuhte pen Mangkangte vive mah nahi uh hi. Falam ah a zalian pen Deputy Commissioner ciang ahi hi. Falam ah Laito, Sikkhau zum leh Palik lente kilam hi. Tua ahih manin Falam pen 1892 kumpan in Zogam khuapi nasuak hi.\nKawlgam suahtakna ngah ciangin Matupi, Mindat, Pakokku khawksung a om Kanpetlet leh Arakan gam a om Paletwa te Zogam ah hong kigawm hi. Hihteng kigawm pen ‘Chin Special Division’ nakici masa a, a khuapi dingin Falam mah na kizang hi. Zogambup makaipi (Minister of the Chin Affairs) pen Mindat panin Pu Vumtu Maung hi-in, amah pen Falam ah tulo in Zangkong (Rangoon) ah kumpi uliante tawh omzaw hi. Zogam ah Menzi papen Falam ah om in ki-ukna vai atamzaw ama thuneihna nuai-ah kikoih hi. Tuakhit (AFPFL Party pan) teelnangah Kawlgam kumpi khutnuai-ah Pu Sing Htang leh Pu Za Hre Lian te in Zogambup makaipi hongsem leuleu uh hi. Amau zong Zangkong mah ah omzaw uh hi.\n1958 kum ciangin AFPFL party te hong kitamh in pawlnih hongsuak uh a, Stable AFPFL te in mitam ngah zaw uh hi. Tua manin Haka tualsuak Pu Ral Hmung pen Zogambup makaipi hong suak hi. Makaipi asuahphet in Zogam khuapi Hakha ah tuah dingin thu napia hi. Akituah ma-in Gen. Ne Win in thei ahih manin nang thu in tawp nuam zawmaw, ken hong tawpsak zawding na ci lian hi. Tua cianign Pu Ral Hmung zong amathu in tawp pah a, Zogam khuapi zong Haka ah kituah nawnlo phot hi.\nU Ne Win in meeting sampah a, tualai ah Pu Son Kho Lian leh makai pawlkhat, Kawlgam saklam galkap phualpi pan alian pen Colonel Lun Tin, alian nihna Colonel Van Kulh, Chin Council Secretary Pu Tuang Hmung, Secretary nihna Pu Ngun To te kihel uh hi. Tua Meeting ah U Ne Win in Pu Son Kho Lian kiangah Zozum pen amun dangah natuah ding uh deih ing ci hi. Tua banah nawngkaisa lel ing, (Kawlpi losiah) koikoi ah natuah zong un phamawh sa keng ci hi.\nTua ciangin Pu Son Kho Lian leh apawlte in zong koilai ah tuahleng lempen ding hiam ci-in hong khinkhai uh hi. Pawlkhat in Kawlpi saklam Webula ah tuah leng ci hi, pawlkhat leuleu in Zogam leh Kawlgam gamgi Gangaw lamah tuahleng ci uh hi. Tua Meeting man ciangin Col. Lun Tin in Pu Son Kho Lian kiangah lunghimawh ngaihsut kei-in hih hiat hiat lel in, hih putekpa (Ne Win) pen alungsim hong kikhel kik lel ding hi ci-in hehnem hi.\nCol. Lun Tin zong agalkap phualpi ahi Mandalay atunzawh tawlkhat khit ciangin mundangah vazin hi. Tuakal in Col. Van Kulh in Pu Ngun To tawh naki gulluk in ‘banghun ciang Zogam khuapi Haka ah tuahleng lemding hiam’ cih nageel sim uh hi. Van Kulh leh Ngun To pen Haka tualsuak tuak ahi uh hi. Tualeh Col. Lun Tin leh Pu Tuang Hmung akhualzin hun uh hong kituak khageih hi. Tualian leh, Van Kulh inzong amau galkap phualpi panin Kawlpi Zozum ah sikkhau saat (Telegram) pah in, Haka ah Zozum natuah un ci-in thupia hi.\nTua sikkhau angah phet in Ngun To zong atung siahpa omloh kal ahih mah bangin amathu in asun azan cilo in Zozum Haka ah natuah phangphang pah hi. Tuahun pen Zogamah khualzin gamvakna ahaksat pen hun tuuklai tak ahi hi. Col. Lun Tin in tuathu atheih ciangin Kawlpi sikkhau saatpah hi. Tua sikkhau lai pen Ngun To in nasel cip in, Zozum kituah amansiang dong kuamah lak lo hi. Col. Lun Tin in zong bang hangin Zozum Haka ah kituah hiam cih kantel /sittel dingin hong kipan hi.\nPu Lian Uk in azenzen in Van Kulh in hibangin phalna omlo pi-in Zozum tuahsim leh khalna Daan kipia loding hiam hong ci hi. Tuapen Col. Lun Tin galkap sungpan kitawpsak keileh Col. Van Kulh in Daan tuak hamtang ding hi cih ka um hi. Kamphatna tawh Daan tuaklo bilbel hi. Banghang hiam cih leh Col. Lun Tin kitawpsak ahih man hi. Dr.Vumson in Manglai tawh a gelh napan kiletkhia ahi hi.\nSource: Dr. Vumson\nGam le Minamte' Phuhpi - Foundation for National Building


url: =2. PAWLPI PHUH DING PATAU ~ MUC\n2. PAWLPI PHUH DING PATAU\nAdmin 12:04:00 AM Articles, MISSION NEWS\nPARAGUAY | April 13\nHugo Sanz, 64\nHugo Sanz patau pian hi. Ahangin, a pastor pa-un Paraguay gam’ khuapi ahi, Asuncion khuapi ah pawlpi thak khat phut dingin amah sawl hi. Asuncion Adventist Hospital-a director sem uhaam samkang pa-in pawlpi mite tawh kum 20 val sung bang aki thuah ahi hi. Central Seventh-day Adventist Pawlpi-ah pawlpi mi 300 bang om-in, agambup ah pawlpi lian pen hi pah hi. Pawl pualam mite tawh, khat vei zong semkhawm ngei lo hi. Hih bang munah pawlpi thak khat phuh ding pen Hugo in haksa samahmah hi. ADRA ah, upna kibat pih loh, midangte tawh asem khawm ngei azi tawh hong kikum uh hi. Azi-in ahih theih zah in apanpih dingin thukim hi.\nHugo in nipikaal tampi sung thu ngen hi. Tua leh apawlpi thak phuhsawm na-uh ahi, Nueva Sajonia veng pen amau’ omna panin block nih khawng bek gamla ahih lam hong phawk khia hi. Tua pawlpi phuh nading hanciamna-ah a Makai pi sepding thu kim hi. “A tuungin pen ka patau mahmah a, ahi zongin midangte hong panpihna tawh ka gualzo uh hi” Hugo in ci hi. “Hih munah kongpai uh ciangin amaute’ kisapnate mu-in na kasem thei uh hi”.\nA kipatna tatak bel thupi het lo hi. Hugo in mite tawh kizopnading, ki mai-ngap nadingin, inn khat saap hi. Tua lai-ah An huandan sinsakna, zateep kidaamna, cihte khawng— Zato-a sem, pawlpi mite tawh kithuah in va sem uh hi. Kilawmtatna vaneihpih phot uh hi. Tu-in hih Community Center thak tawh kisai-in hong minthang pianpian ta hi. Pawlpi mite khat in Facebook laimai khat hongg in maante post hi. Radio Nuevo Tiempo ki ci, Adventist pawlpi’ neih ‘Lametna thugenna Radio’ panin zong pulaak khia ziahziah uh hi.\nKum khat acin khit— 2015 kum ciangin, hih Community Center ah mi tampite hong lunglut ta ahih manin, “One Day Away From the World” akici “Leitung panin nikhat kihemkhia” cih kikhopna mun Saturday ni-in hong nei thei ta uh hi. “Hih ni-in hongpai mite-in alungkhamna uh mangngilh in Lai siangtho a mitsuan thei uh hi”. “La sakhawm in, Lai siangtho sinkhawm ka hih manun hilai munah tentan hongpai mite-in, ‘Hih pawlpi mite pen a lai siangtho zuih un, acidam sak hi’ hong ci uh hi,” Hugo in ci hi.\nAmaute zong Pasian’ tungah thunget hong kipan ta uh hi. Tua bangin Lai Siangtho asin pih kawmkawm un, pawlpi mite-in cidamna athupinate mahmah zong Facebook laimaite-ah suaksak ziahziah uh hi. Cidamna tatak pen— an siangtho anhoih nekna, thungetna, lungmuanna, leh Jesu sung bekah om hi, ci-in hong theitel mahmah ta uh hi. Amaute’ Lai siangtho taang deih phatdiak uh mun nih te pen: Johan Thumna aneu 2 “Ka lawm Gaias aw, nang na ci damin navai khempeuh zong na maa pai ding hi, ci-in ka lamen hi. Kha thu tawh kisai lamsangah zong bang mah lungkhamna omlo ding ci-in ka thei hi”. cih leh Filippi 4:7 “Mihingte in atheihtel zawh loh Pasian’ piak lungsim nopna in, Khrih Jesu tawh na kipawlna uh hangin note hong lungnuamsak ding hi.” cih te ahi hi.\n2016 kum sungin gutate in tua a kikhopna uh li vei tak valuh uh a, vanzat tuamtuam a kipan tutphah sabuai dongin gu zel uh ahih manin Hugo’ inn ah, a Center uh tuah uh hi. Tua kum mah in Leitung bup Adventist pawlpi in Sabbath 13 na sumpi khenkhat tawh hih Community Center lam nading ki huh hi. A mun ding kilei pah a, inn zong hoih tak in ki lam in, vanzat te zong a hoih zaw ki lei hi. Hoih takin ki-uum a, lungmuan huai tak in ki bawl hi.\n2018 kum ciangin Nueva Sajonia Seventh-day Adventist Biakinn thak leh Community Center akigawm khawm in tua lai-aa Pastor sempa mah in hongg khawm hi. Hugo in pawlpi Makai mah sem suak a, “Hih gualzawhna sang’in ka lungnop zawk hun ding thei nawn ke’ng” ci hi. “Adventist pawlpi mite tawh kum 20 val bang na asemkhawm ngei khin ka hih hangin, hih hun tomno sung a, pawlpua mi te tawh ka nasepna pen ka lungnop penpen hun hi,” kum 64 apha ta, Hugo in ci hi. Tu ma-in ahih leh pawlpi sunga om khinsa memberte a’ dingin na kasem hi. Ahi zongin tu-in kambek hi lo-in sepkhiatna tawh Pasian’ itna lampi thak khat in kimu thei ta hi. Pasian in sepding-a hongpiak ka mission nasep atangtung sak zo pan ka hi hi” Hugo in ci hi.\n2016 kum kuata masa lai-a, Sabbath 13 na sumpi tawh nong huh manun zongh lungdam hongko phapha nuam ingh. Tua tawh biakinn leh Center khat Paraguay gam Asuncion khuapi sungah kilam ahihna zong kong pulaak khin hi. Leitung buptuam a, i pawlpi’ mission nasepna-a zat dingin mission sumpi nong piak man un lungdam sawnsawn hi.


url: =I Kumpi Ding – Naungek! ~ Hau Za Cin :: ZOMI DAILY\nposted on 18 December 2015 at 10:25 am Lomkholna: Article, Biakna, Hauzacin\nI Kumpi Ding – Naungek!\nGuaite aw, lamdang na sa uh hia? I kumpi ding naungek hi thong veh e. Naungek lawlawm kumpi in kizang thei ding hiam na ci kha ding hi – kizangtheilua hi, Topa in a seh hipeuh leh piang ding hi.\nNgaihsun dih uh – kumpi inn sungah kumpi naungek hi henla, a vaihawmpih kumpi inn sungah omte zong naungek vive hizen leh bangzah in nuihzak a huai tam. A vaihawmnate uh lah picing vive hi hen la, a vaihawm lah naungek vive himawk leh… lamdang sa thong ni hang! Mate?\nImmanuel hong pian ciang amah i kumpi hi dinga, amah naungek laipi in eite kumpi hong sem ding hi.\nIsaiah 8:22 pan a nuai ah alian 9:1-6 sung i simkhop leh a kilehbulh lian ahi hi. Khuazing leh khuavak, lungkhamna leh lungdamna, kahna leh nuihna….\nLametna kammal hi a, mailam ah piang ding lametna ahi hi. Van thak, lei thak, Jerusalem thak cihte lametna genna ahi hi. Kumpi David pen Israel te adingin a deihbang lian uh kumpi hi a, ama zawh ciang a tapa Solomon hi suk hi. Ahi zongin Solomon zawh ciangin kumpi gina nawnlo in Israel gam leh minam sia deuhdeuh hi. Tua manin Israel te in amau deihbang lian kumpi a pian kik ding ngaklah takin gal-et uh hi. Pasian in Abraham tungah zong na kamciam khin ahih manin ‘Pasian kamciam peuhmah tangtung ding’ cih pen thu omsa ahi hi. Zebulun leh Naphthali te kisuasia ngei a, ahi zongin kilamkik ding hi, Topa in ci hi. Tua pen Matt 4:12 ah tangtung hi. Banghang in kisusia hiam cih leh kiphatsakna hang ahi hi. Charles Templeton kici thugen siam minthangpa in a biakna taisan kik mawk hi; kiphatsakna hang hi kici hi. Tua hikei leh Billy Graham sangin nakpi taka minthangzaw man hi. A laibu gelh “Farewell to God”.\nVantunggam i cih pen thudik thuman tawh a kivaihawm gam ahi hi. Naungek kumpi vaihawmna ah thudik thuman tawh vai kihawm ding ahi hi. Tua naungek kumpi ngak in a tu dimdem Israel mite hamphat ni hong tung ding hi. Ei zong tua naungek kumpi in i neih leh i gamsung, i innkuan, i khuasung, eima mimal nuntakna ah thudik thuman tawh vai kihawm ding hi.\nTua naungek Jesu mite tungah na hawmsawn in, nang mah bangin amau zong kisam uh hi.\nPrevious: Tulaai Leitung Thuthang Tuamtuam updates December 17, 2015\nNext: Japan Gal Sung Dawi Havang Kal Pan – 2


url: =107 年全國語文競賽原住民族語朗讀【巒群布農語】 高中學生組 編號 3 號\nPaskopin tu qaqanup\nLanakunbu-an a lumaq i luhum, tinkaspal haan daan a paav. Saduu ka makakeval tu ni-i nepa antalam, sevutun istaa ka lutbu masqelang, samuq is malonkav a Bi-az a, kitalavtav i duma bunun tu tastubungu, mataqdung tu maqalupispis a qulbu tu isqeli-an i via; sadu-an i makakeval a tinkazhav a is-aang, sidaukdauk a sinbazbaz.\n“ Ma-aq su-u ka asa-un tu munhaan libus ti qanup? Na heza su-u ka iqdi-un miliskin; ni-i haan nastu ludun ta pave-an i titi, lusqa saak kopaqani-an maltatala ki mababalivsanglav tu lehle minsuma ka, na tudiip heza ka baqlu ang tu iskaan siin titi. ” Sia istaa istupa ki malvivilis haan nata ka pipinaklang tu mebabu.\n“ Ni-i tu tupa tu makuzus saak, mapakahau saak i binano-az naak, mopa samatemang nepa zaku, maqenan zaku tu ni-i saak kedu-anan i kuzkuza-un, paaq pu-un lusqa in minmazima munhahaan libus. “ Na maqtu, taqu-a tu ma-aq haan davaz su-u kun a? ”\n“ Tas-a kukhung, tas-a sakut, siin duma atitikis tu qinanup, na ispaka-un a mesakut i binano-az, mopa musulav naak a binano-az. Saduu ka Bi-az tu ni-i in a makakeval a mahau, aminun sia istaqu tu minopanopa nepa. “ Ni-i naak is-aang maliduu kis ispaluum asu, duuq na sia masihal is pala-av su-u ka busul un, mopa na maqtu in saak mapisihal tupa tu, maqtu in asu ni-i tu ispaluum. ”\nTan-a ka Bi-az a tu ni-i in a makakeval a mahau, mopa asa in nepa kavavaa mulumaq haan Pasulangg ta, masalpu nepa tu biaq is tutuza ka Pasulang tu mudaan munhaan ulumaqun ta, uu tu mastaan nepa masalpu tu biaq is ispaluum nepa, asqazun istaa ka sakut a issaiv i makakeval ta, kopin istaa dasun i kukhung ta.\n“ Siza-i Tuhui! ” Malas-Bunun a Bi-az a tu-asqaz, makamiing miliskin tu al tupa tu uka in a busul, na muqna ang nepa mun-ita, uu ka antala-un istaa ka tutua istua istaa, pinqumisun istaa ka lehle, mesnadiip mudaan mulumaq.\nTuddip tu mulumaq nepa ka, pansuu kilimkilim i Pasulang issia ta binano-az a, tutuza tu uka naip haan lumaq ta, laktanan istaa ka lehle haan desiq a, matinsuu nepa munhaan issia binano-az tamatina tu lumaq ta, uu ka, tuza tu idiip a Pasulangg a, taqu-an istaa tu minopanopa nepa ka, ni-i tu damu-un i makakeval, manahip a makakeval a, manahip amin ang nai.\n族語標題Paskopin tu qaqanup


url: =28 Beliefs a zom… ~ MUC\n28 Beliefs a zom…\nAdmin 12:14:00 PM Articles, ZOMI SDA NEWS\n16. Topa Nitak An\nJesu pumpi leh sisan limla Topa nitak an nekna ah kihelna in Topa leh Honpa-a amah ih sanna ih lah khiatna ahi hi. A mite tawh kimu-a tha apia dingin tua nekkhop pawi ah Christ hong kihel hi. Nekkhawm ih nek ciangin amah hong pai kik donga Topa sihna lungdam taka a tangko ih hihi. Nekkhawm a ne dingte kigin kholh kul hi, ei leh ei kisittel ding, mawhna kisikin pulaak ding hi. Christ bangin kiniam khiatna khat leh khat ih kihuh nopna leh, ki-itna tawh ih lungtangte gawmkhawm nuam ih hihna ih lah nading, athakin kisil siang ih hihna ih lah nadingin khe kisilsakna Topa in hong bawl hi. Nekkhop pawi in thu-um Christian khempeuh ading ahi hi. (1Kor. 10:16, 17; 11:23-30; Mat. 26:17-30; Mang. 3:20; John 6:48-63; 13:1-17.)\n17. Khalam silpiakte leh nasepnate\nPasian in akhang a khangin apawlpi mite tungah khalam sikpiakte pia hi. Pawlpi leh mihingte phattuamna ding nasepna dinga pawlpi mi khempeuh in azat ding ahi hi. Kha Siangtho in ama hoihsak bangin pawlpi mi khat ciat tungah hawm sak hi. Pasian’ sawlna banga na asep theihna dingin pawlpi in akisap siamna leh nasepnate, tua silpiakte in nei sak hi. Tua silpiakte in upna, cina damsakna, kamsann, tangkona, thuhilhna, ukna, kileptuahna, khualna, angsung deihna niala nasepna leh, mite huha thapiak nading itnate ahi hi. Pawlpi mite in na asep theih nading ahilh ding, khalama akhantoh nading a pawlpi akhangto sak ding.\nPasian theihna leh upna ah kipumkhatna apiang sak dingin Kha Siangtho in pawlpi sungah pawlpi kepsiamna, thugen siamna, sawltak nasep siamna leh thuhilh siamnate pia hi. Pawlpi mite in tua khalam silpiakte Pasian’ huhna tawh thumaan taka azat uh ciangin, pawlpi a susia thei zuau thuhilhnate lut thei lo-in, upna leh itna tawh khangto hi. ( Rome 12:4-8; 1 Kor . 12:9-11, 27,28; Eph. 4:8,11-16; St. 6:1-7; 1 Tim 2:1-3; 1 Pet. 4:10,11.)\nKha Siangtho silpiakte lakah kamsanna in khat ahi hi. Tua silpiak in a beibang pawlpi theihsakna khat hi-a, Ellen G. White nasepna panin kilangh hi. Topa kamtai ahihna tawh ama laigelhte in a kizom suak thumaan hi-a, tua in pawlpi hehnemin, makaihin, thuhilhin, bawlpha hi. Thuhilhna leh gamtatna khempeuh sittel nading Lai Siangtho ahihlam zong tua thute in hong tel sak hi. (Joel 2:28,29; St. 2:14-21; Heb. 1:1-3; Mang. 12:17; 19:10.)\n19. Pasian Thukham\nPasian’ thukham thuguipite thupiak sawm sungah kimu-a Christ nuntakna ah hong kilangh hi. Pasian itna, deihna leh, mihing gamtatna leh kizopna tawh kisai Pasian ngimnate zong hong lak hi.A khang a khanga mi khempeuh tawh zong kisai hi. Tua thupiakte in Pasian in a mite tawh a bawl thuciamna tawphah hi-a, Pasian thukhenna ah a siksan ahi hi. Kha Siangtho nasepna tawh thukham in mawhna hong lakin, Honpa khat a kisap lam hong thei sak hi. gupkhiatna- i gah in thupiakte zuihna ahi hi. Tua thuzuihna in Christian zia –leh-tong khangto saka, nopsakna piang sak hi. Tua in Topa ih itna leh midangte ih khualna zong kilang sak hi. Upna tawh thuzuihna-in nuntakna a kikhel sak Khrih vangliatna kilang saka, Christian teci panna tha khauhsak hi. ( Pai. 20:1-17; La. 40:7,8; Mat. 22:36-40; Thkna. 28:1-14; Mat. 5:17-20; Heb. 8:8-10; John 16:7-10, Eph. 2:8-10; 1 John 5:3; Rome 8:3,4; La. 19:7-14.)\n20. Sabbath Ni\nPiangsakpa in ni guk sung piansakna a zawh ciangin piansakna phawkna mualsuang dingin sabbath ni ci-in a ni sagih ni-in tawlnga hi. Pasian thukham alina ah nisagih ni sabbath tan nading thu oma, tua ni in tawlngak ni, biakpiakna ni leh, sabbath Topa a hi Jesu thuhilhna leh gamtatna tawh kituak a nasep nading ni ahi hi. Sabbath ni Pasian leh mi dangte tawh nuam taka ih kikholh ni ding ahi hi. Tua ni-in tatkhiatna ih ngahna lim, sianthona ih ngahna lim, pawl khat ih hihna lim leh tawntung Pasian gam ih ciap kholhna ahi hi. Sabbath ni Amah leh amite kikal ah tawntung thuciamna lim ahi hi. Nitak pan nitak kik dong, nitum pan nitum kik dong, tua ni siantho lungdam taka tanna in, Pasian piansakna leh tatkhiatna pahtawina ahi hi. (Pian. 2:1-3; Pai. 20:8-11; Luke 4:16, Isa. 56:5,6; 58:13,14; Mat. 12:1-12; Pai. 31:13-17; Ezk. 20:12,20; Thkna. 5:12-15; Heb. 4:1-11; Siam. 23:32; Mk. 1:32.)\nSource: Conference News 4th Quarter, 2018\nArticles ZOMI SDA NEWS


url: =Teci panna: Facebook a zang Pasian ~ Dong Mung :: ZOMI DAILY\nposted on 29 September 2014 at 4:50 pm Lomkholna: Biakna, Dongmung, News\nKa nuntakna sungah Pasian hoihna pulak ding leh teci pan ding tampitak a om hi. Tua a tampite sung panin facebook zanga Pasian hong angvan ziate laisim mimal kim tungah teci hong piang nuam ing.\nLeitung khangto mahmah in Facebook lan’ hun hong hi a, kei zong tua facebook in hong man kha hi. Tua facebook zang in Pasian in hong huhna te:\nIndia ah ka sangkah lai 2012-2013 kumin ka sangsap ding kisam lua ka hihmanin Topa tungah thungen in ka ap hi. Final year himawk ka hihmanin sum tam ka kisam mahmah hi. Topa in na lamdang hong sem a, melmuh ngeiloh, tongsan ngeiloh, tapidaw ahilo mikhat zang in, 9/1/2013 (Wed) ni-in hong huh hi. Tua kumin sangsap teng leh thesis a ap masa pen ka hi hi. Topa min thang ta hen..\nA nih veina:\nTu lai takin a kihawmkhia “Lawhcinna Lampi” cih laibu pen 2011 pan gelh ka kipan a, tukum ciangin hawm khiat theih dingin ka zo hi. Sum neilo ka hihmanin Topa mah ka ap leh sangsum ding hong huh ngeipa mah Topa in hong zang kik-a, 17/8/2014(Sun) sum honkhat ngah in printing shop ah ka ap thei hi. Haleluijah!!!!!\nA thum veina:\nKa laibu printing ah kizo siang ta in lakkhiat a hawmkhiat theih ding ahi ta hi. Ahi zongin sum kisam om lai ahih manin kila khia theilo hi. Kei hih theihzah in sum leitawi khawng ka zongzong hi. Lamet bei kisa in ka lungkham mahmah ciangin Topa na lamdang hong sem lai ding hi, ci-in lametna tawh thongkia a bang ka laibu tatkhiat nadingin facebook ah ka tangko hi. Pasian in facebook hong zang leuleu-a, ka theih ngeiloh Zomi pih te khat zangin 25/9/2014 (Thu) ni-in ka kisap sum teng ka ngah hi. Tu in tua ka laibu pen kihawmkhia ta hi..Topa minthang ta he!!!!!\nLate 50:15 “Haksat hun ciangin kei tungah hong ko un. Note kong honkhia ding a, note in kei nong thangsak ding uh hi,” a ci hi.\nKongit laisim sanggamte Pasian in na dangdang a zat mahbangin facebook zong zang thei hi. Ih nuntakna ciat ah Topa muang in ih vaiteng ah amah ap leng ama’n hong sem hi. Ih haksat hun ciangin amah ko leng ama’n hong honkhia hi. Pasian in facebook zangin Zomi sungah laibu khat hong kibehlap sak ahi hi.\nFacebook a zang Pasian in kongit laisim mimal kim thupha hong pia ta hen. Dong Mung (Author of Lawhcinna Lampi)\nPrevious: Jacksonville pan Zomi tangvalno khat\nNext: Tedim Khuapi kimah Accident a om ciang